title: Äänipeli

text: Simonia seuranneina vuosikymmeninä pelistä julkaistiin useita muunnelmia. Vuonna 1996 julkaistiin kannettava peli "Bop It", joka perustui Touch Men ideaan. Pelistä on julkaistu useita versioita: "Bob It Extreme" (1998), "Bob It Extreme 2" (2002–2003), "Zing-It", "Top-It" ja "Loopz" (2010).


title: Äänipeli

text: Ennen graafisten käyttöjärjestelmien kehittymistä useimmat kotitietokoneet käyttivät tekstipohjaista järjestelmää, kuten DOS. Tekstipohjaisuuden takia tietokoneiden käyttö oli suhteellisen helppoa myös näkövammaisille. Puhesyntetisaattori-ohjelmiston avulla näytöllä näkyvä teksti voitiin muuntaa ääneksi. Samalla myös tekstipohjaiset tietokonepelit olivat näkövammaisten käytettävissä. Ensimmäinen yleisesti käytössä ollut puhesyntetisaattori oli Apple Computersin vuonna 1984 julkaisema MacInTalk.


title: Äänipeli

text: Tietokoneiden muuttuessa monimutkaisemmiksi, hieman ennen graafisten käyttöjärjestelmien kehittymistä, suhtautuminen esteettömyyttä kohtaan alkoi muuttua. Graafisuuden yleistymisen myötä kuilu näkevien ja näkövammaisten välillä alkoi kasvaa. Markkinoiden painottuessa visuaalisuuteen, tietokoneet kehittyivät yhä graafisemmiksi ja peleihin ryhdyttiin kehittämää kolmiulotteista grafiikkaa. Sokeat pelaajat joutuivat tyytymään huomattavasti arkisempiin peleihin, kuten laivanupotuksen ja Blackjackiin.


title: Äänipeli

text: Videopelien kukoistaessa, harrastelijat ryhtyivät tekemään peleistä ääneen pohjautuvia versioita. Aikanaan ryhdyttiin kehittämään puhtaasti ääneen pohjautuvia pelejä. Erityisesti kolmiulotteisen äänen kehittymisen myötä pelien kehittämiselle avautui uusia mahdollisuuksia. Kolmiulotteisuuden avulla voidaan esittää esimerkiksi esineiden sijainti. Äänen tulosuunnan lisäksi myös äänen voimakkuutta ja sävyä muuttamalla voidaan kuvata pelin maailmaa.


title: Äänipeli

text: Nykyisin äänipelejä kehittävät pienet yritykset, joissa pelin kehitysryhmä voi koostua 1–4 henkilöstä. Pelit suunnitellaan pääasiassa näkövammaisille. Kiinnostus ääniepelejä kohtaan on kasvamassa johtuen yleisestä kiinnostuksen kasvusta tietokonepelien esteettömyyden kohtaan. Kaupallinen kiinnostus äänipelejä kohtaan on kasvanut vakaasti viimeksi matkapuhelinten pelien kehittymisen myötä.


title: Äänipeli

text: Konsolipelien osalta äänipelit eivät ole juurikaan kehittyneet. Yksi poikkeus on ollut äänielementtien käyttäminen japanilaisen WARP-yhtiön (aiemmin EIM) tuottamissa peleissä. Vuonna 1997 WARP kehitti Sega Saturn -pelikonsolille, ja myöhemmin Sega Dreamcast -konsolille, pelin "Real Sound", jossa ei ollut ollenkaan visuaalisia elementtejä vaan perustui täysin ääneen.


title: Äänipeli

text: Nintendo on myös osoittanut kiinnostusta äänipelaamista kohtaan. Heinäkuussa 2006 Nintendo julkaisi kokoelman äänipelejä nimellä "Soundvoyager" osana Digiluxe-sarjaa. Digiluxe koostuu 7 Game Boy Advance -konsolille suunnitellusta pelistä.


title: Äänipeli

text: Puhesyntetisaattoriohjelmistojen kehittyminen on mahdollistanut perinteisten videopelien muuntamisen ääneen pohjautuviksi. Soveltuvat pelit eivät pohjaudu ainoastaan visuaalisiin elementteihin, mikä mahdollistaa niiden sovittamisen ääntä käyttäviksi. Alussa vain tekstipohjaisia pelejä voitiin muuntaa, mutta nykyään myös monimutkaisempia pelejä voidaan sovittaa ääneen pohjautuviksi.


title: Pommin varjossa

text: Pommin varjossa ("Fail-Safe") on Sidney Lumetin vuonna 1964 ohjaama poliittinen trilleri, jota on luonnehdittu vakavahenkiseksi versioksi Stanley Kubrickin . Lumetin elokuvassa Yhdysvaltain presidentti yrittää estää ydinsodan, kun pommikoneet ovat jo matkalla kohti Neuvostoliittoa. Elokuva perustuu Eugene Burdickin ja Harvey Wheelerin romaaniin.


title: Córdoban moskeija

text: La Mezquita (espanjaa, arabian kielen sanasta "Masijd" “moskeija”) oli Córdoban kaupungissa Espanjassa 900-luvulla valmistunut moskeija, joka 1200-luvulta lähtien oli kristittyjen hallussa ja joka sittemmin muutettiin katedraaliksi.


title: Córdoban moskeija

text: Paikalla sijaitsi alun perin pakanatemppeli, sen jälkeen visigoottien kristitty kirkko, kunnes umaijadi-maurit muuttivat ensin rakennuksen moskeijaksi ja sitten rakensivat paikalle uuden moskeijan.


title: Córdoban moskeija

text: La Mezquita sijaitsee Córdoban kaupungissa, Andalusiassa. Mezquitan katsotaan olevan Córdoban umaijadikalifaatin suurenmoisin rakennus. Espanjan reconquistan jälkeen se muutettiin jälleen kerran katoliseksi kirkoksi, ja myöhemmin maurilaisen rakennuksen keskelle pystytettiin platereski-tyylin katedraali.


title: Córdoban moskeija

text: Rakennus pystytettiin vuoden 600 tienoilla kristittyjen visigoottien kirkkona, jonka suojeluspyhimys oli Vicente Zaragozalainen.


title: Córdoban moskeija

text: Umaijadien vallattua visigoottien valtio Hispania, kirkko jaettiin muslimien ja kristittyjen kesken. Kun maanpaossa oleva umaijadiprinssi Abd ar-Rahman I pakeni Espanjaan ja löi Andalusian kuvernöörin Yusuf al-Fihrin, hän salli kristittyjen rakentaa uudelleen raunioituneet kirkkonsa, ja osti pyhän Vicenten kirkon kristittyjen puoliskon. Abd ar-Rahman I ja hänen jälkeläisensä työskentelivät kahden vuosisadan ajan muokatakseen sen moskeijaksi, alkaen vuonna 784.


title: Córdoban moskeija

text: Moskeijassa tehtiin jälkeenpäin paljon uudistuksia: Abd ar-Rahman II rakennutti uuden minareetin, ja vuonna 961 al-Hakam II laajensi rakennusta ja paranteli mihrabia. Viimeiset uudistukset teki al-Mansur Ibn Abi Aamir vuonna 987. Moskeija yhdistettiin kalifin palatsiin korotetulla kävelytiellä, sillä muslimihallitsijoilla oli aina ollut palatsiensa alueella moskeija. La Mezquita saavutti nykyisen kokonsa vuonna 987, kun sen ulommat laivat ja piha valmistuivat.


title: Córdoban moskeija

text: La Mezquita oli moskeijana siitä erikoinen, että sen mihrab ei osoita Mekkaa kohti, kuten on tyypillistä moskeijoille. Mekka sijaitsee entisestä moskeijasta kaakkoon, mutta sen mihrab osoittaa etelään.


title: Córdoban moskeija

text: Córdoban suuri moskeija oli kolmen vuosisadan ajan tärkeä paikka al-Andalusin muslimiväestölle, ja moskeija nähtiin pääkaupungin sydämenä ja polttopisteenä. Al-Andalusin ihmisille “moskeijan kauneus oli niin häikäisevä ettei sitä voinut sanoin kuvailla.””


title: Córdoban moskeija

text: Moskeijan pääsalia käytettiin moneen tarkoitukseen. Se toimi opetuksen pääsalina, ja Abd ar Rahman I:n aikana sieltä käsin hoidettiin al-Andalusin lakia ja järjestystä.


title: Córdoban moskeija

text: La Mezquitan piirteet ja ulkoasu muistuttaa Damaskoksen Umaijadimoskeijaa, ja on selvää että Abd ar-Rahman käytti sitä Córdoban moskeijan mallina


title: Córdoban moskeija

text: Tunnusomaisinta rakennukselle on sen valtavat holvikaaret ja jaspisksesta, onyksistä, marmorista ja graniitista tehdyt 856 pylvästä. Ne on tehty aikaisemmin samalla paikalla sijainneesta roomalaisen temppelin osista, sekä muista tuhoutuneista roomalaisista rakennuksista, kuten Méridan amfiteatterista. Vieressä näkyvät kaksoisholvikaaret olivat uusi arkkitehtoninen keksintö, ja ne auttoivat tukemaan katon valtavaa painoa. Kaksoiskaaret muodostuvat alemmasta hevosenkenkäkaaresta ja ylemmästä puoliympyräisestä kaaresta. Kuuluisat, vuorotellen punaiset ja valkoiset, holvikivet ovat saaneet inspiraationsa Kalliomoskeijasta.


title: Córdoban moskeija

text: Holvikivet muistuttavat suuresti Aachenin tuomikirkon holvikiviä, ja rakennukset rakennettiin lähes samanaikaisesti. Moskeijassa on myös paljon kullattuja rukousnurkkia. Keskellä sijaitsevassa kennomaisessa kupolissa on käytetty tähdillä koristeltuja sinisiä laattoja. Mihrab on arkkitehtoninen mestariteos, ja sitä koristavat geometriset kuviot ja soljuvat kasvikuviot. Muita huomattavia piirteitä ovat avoin piha, sahn, jota ympäröi arkadit, puulevyt, minareetit, värikkäät mosaiikit ja ikkunat joissa on käytetty värillistä lasia. Moskeijan seinille oli kaiverrettu tekstinpätkiä Koraanista.


title: Córdoban moskeija

text: Moskeijan pohjapiirros muistuttaa paljon aivan islamin alkuaikoina rakennettuja ensimmäisiä moskeijoita. Siinä oli suorakaiteen muotoinen rukoussali, käytävien ollessa kohtisuorassa qiblaan, suuntaan johon muslimit rukoilevat. Rukoussali oli suuri, tasainen, ja sen puukattoa tukivat hevosenkengän muotoiset kaaret.


title: Córdoban moskeija

text: 150 vuotta moskeijan perustamisen jälkeen, siihen lisättiin katolle johtava portaikko, ja moskeijaa laajennettiin etelään. Rukoussali liitettiin kalifin palatsiin kävelysillalla. Moskeijaa laajennettiin myöhemmin vielä lisää etelään, aivan kuin sitä ympyröivää pihaa. Moskeija rakennettiin neljässä vaiheessa, jokaisen kalifin lisätessä jotain rakennukseen.


title: Córdoban moskeija

text: 1000-luvulle asti piha oli päällystämätöntä maata, ja siinä kasvoi sitruspuita ja palmuja, joita ensin kasteltiin sadevesisäiliöillä ja myöhemmin akvedukteilla. Arkeologiset tutkimukset viittaavat että istutetut puut muodostivat kuvioita kastelukanavien kanssa. Nykyään näkyvät kivikanavat eivät ole alkuperäisiä.


title: Córdoban moskeija

text: Vuonna 1236 Ferdinand III valloitti Córdoban reconquistassa, ja moskeija muutettiin takaisin kristityksi kirkoksi. Alfonso X Viisas valvoi Villaviciosan kappelin ja Kuninkaallisen kappelin rakentamista moskeijan sisälle. Myöhemmät kuninkaat lisäsivät kristillisiä piirteitä, kuten Kastilian Henrik II, joka rakensi kappelin uudestaan 1300-luvulla. Moskeijan minareetti muutettiin katedraalin kellotorniksi, ja se varustettiin Santiago de Compostelan katedraalista varastetuilla katedraalin kelloilla.


title: Córdoban moskeija

text: Moskeijan merkittävin muutos tapahtui kun suuren rakennuksen keskelle rakennettiin renessanssityylinen katedraalin keskilaiva. Lisäys tehtiin Kastilian ja Aragonian kuninkaan Kaarle V:n luvalla.


title: Córdoban moskeija

text: Suuren moskeijan muuttaminen kristityksi kirkoksi saattoi auttaa sen säilymisessä Espanjan inkvisition toiminnan ollessa aktiivisinta. Käsityöläiset ja arkkitehdit jatkoivat lisäyksien tekemistä rakennukseen aina 1700-luvun lopulle.


title: Córdoban moskeija

text: Ympäri Espanjaa muslimit puhuvat roomalaiskatoliselle kirkolle sen puolesta, että he saisivat rukoilla katedraalissa. Espanjan muslimien neuvosto on esittänyt virallisen pyynnön Vatikaanille, jotta muslimit saisivat rukoilla moskeijassa. Espanjan kirkko ja Vatikaani vastustavat sitä, että muslimit rukoilisivat katedraalissa.


title: Córdoban moskeija

text:
Huhtikuussa 2010 kaksi muslimituristia pidätettiin katedraalissa välikohtauksen jälkeen, jossa kaksi järjestyksenvalvojaa loukkaantui vakavasti. Välikohtaus tapahtui Suuren viikon aikana, kun katedraali oli täynnä turisteja.
Katedraalin edustajien mukaan puoli tusinaa itävaltalaista muslimia polvistui rukoilemaan samaan aikaan. He kuuluivat 118-henkiseen ryhmään nuoria eurooppalaisia muslimeita, joille oli järjestetty kiertomatka. Miesten polvistuttua rukoilemaan järjestyksenvalvojat ”pyysivät miehiä jatkamaan matkaa muun ryhmän mukana tai lähtemään rakennuksesta”. Kun miehistä kaksi kieltäytyi noudattamasta järjestyksenvalvojien pyyntöä, syntyi käsirysy ja poliisit jouduttiin kutsumaan paikalle. Kaksi järjestyksenvalvojaa loukkaantui vakavasti, ja kaksi niskoittelevaa miestä pidätettiin. Espanjan media väitti, poliisilähteitä käyttäen, että toisella pidätetyistä miehistä oli ollut mukanaan puukko.


title: Córdoban moskeija

text: Valokuvia Mezquitan arkkitehtuurista.


title: New South China Mall

text: New South China Mall (yksikertaistetuin merkein: 新华南MALL, pinyin: "xinhuánán MALL") on kauppakeskus Dongguanissa Kiinassa. Se on Dubai Mallin jälkeen maailman toiseksi suurin kauppakeskus kokonaispinta-alaltaan.


title: New South China Mall

text: New South China Mall avattiin vuonna 2005, ja se on ollut siitä asti lähes täysin tyhjillään. Kauppakeskuksessa on tilaa 2 350 liikkeelle, mutta vain 47 liikettä on toiminnassa.


title: Martunin piiri

text: Martunin piiri (, ) on paikallishallintoalue virallisesti Azerbaidžaniin kuuluvassa, mutta de facto itsenäisessä Vuoristo-Karabahin tasavallassa. Sen pinta-ala on 951,2 neliökilometriä. Asukkaita on 23 200 henkeä (vuonna 2005).


title: Martunin piiri

text: Vuoristo-Karabahin autonomiseen alueeseen kuulunut piiri on perustettu vuonna 1930. Armenialaisten osuus piirin väestöstä laski 93,6 prosentista vuonna 1939 79,3 prosenttiin vuonna 1979. Samaan aikaan azerien osuus nousi 4,6 prosentista 19,8 prosenttiin.


title: Martunin piiri

text: Vuoristo-Karabahin sodan jälkeen armenialaiset liittivät Martunin piiriin myös varsinaisen Azerbaidžanin puolelta vallattuja alueita. Neuvostoaikaisen piirin itäisin osa on azerien miehittämä. Nykyisellään piiri rajoittuu luoteessa ja lännessä Vuoristo-Karabahin tasavallan Askeranin piiriin, etelässä Hadrutin piiriin sekä idässä ja koillisessa Azerbaidžaniin. Hallinnollinen keskus on Martunin kaupunki, josta on 50 kilometriä tasavallan pääkaupunkiin Stepanakertiin. Asukkaista 99,8 % on armenialaisia.


title: Rogers Locomotive and Machine Works

text: Rogers Locomotive and Machine Works oli 1800-luvulla toiminut yhdysvaltalainen höyryvetureiden valmistaja. Yhtiön tehdas sijaitsi Patersonissa, New Jerseyssä. Tehdas rakensi yli 6 000 veturia. Useimmilla yhdysvaltalaisilla rautatieyhtiöillä oli käytössä ainakin yksi Rogersin valmistama veturi. Yhtiön kuuluisin veturimalli oli joulukuussa 1855 valmistunut "The General", joka oli yksi Suurena veturijahtina tunnetun Yhdysvaltain sisällissodan operaatiossa käytetyistä vetureista. Rogers oli Baldwin Locomotive Worksin jälkeen Yhdysvaltain toiseksi suurin veturivalmistaja.


title: Rogers Locomotive and Machine Works

text: Thomas Rogers perusti yrityksen vuonna 1832 yhdessä Morris Ketchumin ja Jasper Grosvenorin kanssa nimellä Rogers, Ketchum and Grosvenor. Rogers toimi yrityksen johdossa kuolemaansa saakka vuoteen 1856. Tämän jälkeen hänen poikansa Jacob S. Rogers nousi yhtiön johtoon. Jacob S. Rogers jäi eläkkeelle vuonna 1893. Tämän jälkeen pääjohtajaksi nousi Robert S. Hughes ja yrityksen nimeksi muutettiin Rogers Locomotive Company.


title: Rogers Locomotive and Machine Works

text: Rogers vältti fuusion American Locomotive Companyn (ALCO) kanssa vuonna 1901 lopettamalla yrityksen toiminnan ja perustamalla uuden yrityksen nimellä Rogers Locomotive Works. Yritys jatkoi itsenäisenä vuoteen 1905, jolloin ALCO osti sen. ALCO jatkoi höyryveturien kehittämistä vuoteen 1913. Tämän jälkeen 1920-luvulle saakka tiloja käytettiin pääasiassa varastona. Lopulta kiinteistö myytiin yksityisille sijoittajille. Nykyään eri puolilla maailmaa on museoituna useita Rogersin valmistamia höyryvetureita. Tehtaan rakennuksissa toimii nykyisin Patersonin museo, jonka tehtävänä on säilyttää ja esitellä Patersonin teollisuushistoriaa.


title: The Order (elokuva)

text: The Order on vuonna 2001 suoraan DVD:lle julkaistu yhdysvaltalainen toimintaseikkailuelokuva. Elokuvan on ohjannut Sheldon Lettich ja käsikirjoittanut Les Weldon yhdessä Jean-Claude Van Dammen kanssa, joka esittää myös elokuvan pääosaa. Taistelukohtausten koreografiasta vastasi Peter Malota.


title: The Order (elokuva)

text: Rudy Cafmeyer on salakuljettajana tunnettu varas, joka myy pimeillä markkinoilla arvokkaita arkeologisia esineitä. Hänen isänsä Oscar on arkeologi, joka matkaa Israeliin ystävänsä luokse. Matkan aikana hän kuitenkin katoaa ja hänen poikansa Rudy päättää lähteä etsimään isäänsä. Rudy kuitenkin joutuu poliisien kanssa ongelmiin saavuttuaan maahan, eikä hänen isänsä ystävä Finley ehdi kertoa enempää Rudyn isän katoamisesta. Finley ehtii kuitenkin antamaan erään avaimen paikallisen pankin säilöön, jossa on karttaa muinaiseen aarteeseen. Rudya pidetään poliisien huostassa, kunnes hän karkaa Dalia poliisinaisen avustuksella. Kaksikko lähtee yhdessä etsimään isäänsä, jonka olinpaikka on yhteydessä uskonnolliseen ryhmään "The Order".


title: The Order (elokuva)

text: Elokuva kuvattiin Jerusalemissa ja Tel Avivissa, Israelissa, sekä Sofiassa, Bulgariassa.


title: Eric Griffin

text: Eric Michael Griffin (s. 28. helmikuuta 1976 Boston) on yhdysvaltalainen rockkitaristi. Parhaiten hänet tunnetaan Murderdollsin ex-basistina. Nykyään hän soittaa kitaraa Genitorturersissä. Hän asuu Los Angelesissa.


title: Eric Griffin

text: Eric aloitti soittamaan kitara 12-vuotiaana. Hänen suurimpina vaikuttajinaan toimivat KISS ja Mötley Crüe. Hän on myös soittanut Synicalissa muun muassa Ben Gravesin ja Brent Ashleyn kanssa. Murderdollsin kitaristi Joey Jordisonin palattua pääosittaiseen bändiinsa, Griffin on soittanut useissa kokoonpanoissa mukaan lukien Synical ja New Rising Son. Hän on myö ollut väliaikaisena jäsenenä Faster Pussycatissa. Tosin vuonna 2006 Griffin palasi noin vuodeksi Murderdollsiin. Vuonna 2009 Griffin liittyi Genitorturersin soolokitaristiksi ja vuonna 2011 samanlaiseen pestiin The Dreamingissa, Griffin äänitti myös kitarat loppuun yhtyeen kakkosalbumilla.


title: Waterloo Black Hawks

text: Waterloo Black Hawks on vuonna 1962 perustettu yhdysvaltalainen juniorijääkiekkoseura, joka pelaa USHL:ssa. Seura on kotoisin Waterloosta, Iowan osavaltiosta.


title: Waterloo Black Hawks

text: Waterloo Black Hawksissa ovat pelanneet muun muassa ammattilaisiksi edenneet Jan-Mikael Juutilainen, Siim Liivik, Joe Pavelski, Jason Blake, Mark Eaton ja Andrew Alberts.


title: Angelo Colombo

text: Angelo Colombo (s. 24. helmikuuta 1961 Mezzago, Italia) on italialainen entinen jalkapalloilija.


title: Angelo Colombo

text: Colombo muistetaan parhaiten ajastaan Milanissa vuosina 1987–1990. Hän voitti seuran riveissä muun muassa Euroopan cupin vuosina 1989 ja 1990, Intercontinental Cupin vuonna 1989 sekä Italian-mestaruuden vuonna 1988.


title: Angelo Colombo

text: Colombo oli pelipaikaltaan keskikenttäpelaaja.


title: James Ferguson

text: James Ferguson -nimisiä henkilöitä:


title: Qašataghin piiri

text: Qašataghin piiri (, ) on paikallishallintoalue virallisesti Azerbaidžaniin kuuluvassa, mutta de facto itsenäisessä Vuoristo-Karabahin tasavallassa. Sen pinta-ala on 3376,6 neliökilometriä. Asukkaita on 9 800 henkeä (vuonna 2005).


title: Qašataghin piiri

text: Qašataghin piiri on muodostettu armenialaisten Vuoristo-Karabahin sodassa valtaamista Azerbaidžanin Laçınin, Qubadlın ja Zəngilanin piireistä, joiden azeriväestö ajettiin pois kodeistaan. Se rajoittuu pohjoisessa Vuoristo-Karabahin tasavallan Šahumjanin ja Martakertin piireihin, idässä Askeranin, Šušin ja Hadrutin piireihin, etelässä Iraniin ja lännessä Armeniaan. Hallinnollinen keskus on Berdzorin kaupunki (), josta on 45 kilometriä tasavallan pääkaupunkiin Stepanakertiin. Muita kaupunkeja ovat Kovsakan ja Midžnavan. Nykyään 99,6 % asukkaista on kansallisuudeltaan armenialaisia.


title: Askeranin piiri

text: Askeranin piiri (, ) on paikallishallintoalue virallisesti Azerbaidžaniin kuuluvassa, mutta käytännössä itsenäisessä Vuoristo-Karabahin tasavallassa. Sen pinta-ala on 1221,92 neliökilometriä. Asukkaita on 17 000 henkeä (vuonna 2005).


title: Askeranin piiri

text: Vuoristo-Karabahin autonomiseen alueeseen kuulunut piiri on perustettu vuonna 1930. Aluksi sen nimenä oli Stepanakertin piiri. Nykyisen nimensä se sai vuonna 1978, jolloin piirikeskus siirrettiin Stepanakertistä Askeranin taajamaan. Neuvostoaikana piirin pinta-ala oli 900 neliökilometriä. Armenialaisten osuus väestöstä laski 91,7 prosentista vuonna 1939 73,5 prosenttiin vuonna 1979. Samaan aikaan azerien osuus nousi 6,9 prosentista 26,0 prosenttiin.


title: Askeranin piiri

text: Azerbaidžanin viranomaiset lakkauttivat Askeranin piirin marraskuussa 1991 ja perustivat sen tilalle Xocalın piirin. Vuoristo-Karabahin sodan jälkeen armenialaiset liittivät Askeranin piiriin valtaamansa Ağdamin piirin osan. Nykyisellään piiri rajoittuu pohjoisessa Vuoristo-Karabahin tasavallan Martakertin, lännessä Qašataghin, etelässä Šušin, Hadrutin ja Martunin piireihin sekä koillisessa Azerbaidžaniin. Hallinnollinen keskus on Askeranin kaupunki, josta on 14 kilometriä tasavallan pääkaupunkiin Stepanakertiin. Asukkaista 99,8 % on armenialaisia.


title: The Town

text: The Town on yhdysvaltalainen vuonna 2010 ilmestynyt rikoselokuva, jonka on ohjannut ja osin käsikirjoittanut Ben Affleck. Ohjaaja myös esittää elokuvan päähenkilöä. Elokuva perustuu yhdysvaltalaisen Chuck Hoganin teokseen "Prince of Thieves" (2005).


title: The Town

text: Jeremy Renner oli ehdolla parhaan miessivuosan esittäjän Oscarin, Golden Globen sekä Screen Actors Guild -palkinnon saajaksi.


title: The Town

text: Elokuvan tapahtumapaikkana on Bostonin kaupunginosa Charlestown, joka tunnetaan rikollisten asuinpaikkana. Eräänä päivänä Doug MacRayn (Affleck) johtama rikollisliiga ryöstää pankin ja ottaa tapojensa vastaisesti panttivangiksi pankinjohtaja Claire Keeseyn (Rebecca Hall). Keesey vapautetaan, mutta MacRay alkaa tehdä tuttavuutta naiseen, joka ei tunnista miestä sieppaajakseen.


title: The Town

text: MacRay päättää lopettaa rikollisen uransa, mutta häntä painostetaan jatkamaan ja elokuva huipentuukin viimeiseen keikkaan.


title: James Ferguson (1710–1776)

text: James Ferguson (1710–1776) oli skotlantilainen tähtitieteilijä ja mittalaitteiden rakentaja.


title: James Ferguson (1710–1776)

text: Ferguson syntyi köyhään uskonnolliseen perheeseen Banffshiressä ja rakenteli laitteita jo pikkupoikana. Hän oppi lukemaan kuunnellessaan, miten isä opetti vanhempaa veljeä, mutta kävi varsinaista koulua vain muutaman kuukauden, sillä hänet laitettiin töihin jo kymmenvuotiaana. Silloin hän kaitsi lampaita päivisin ja tutustui tähtiin öisin. Hän mittasi tähtien keskinäisiä paikkoja pujottamalla helmiä nauhaan ja liikuttelemalla niitä niin että ne peittivät tähdet näkyvistä, ja siirsi sitten niiden avulla mitatut välimatkat paperille. Hän työskenteli apulaisena naapuritaloissa ja pääsi pian huoltamaan kartanon kelloja ja suunnittelemaan kirjontamalleja rouvasväelle.


title: James Ferguson (1710–1776)

text: Vuonna 1734 Ferguson muutti Edinburghiin ja alkoi maalata miniatyyrimuotokuvia. Hän elätti maalauksella perheensä samalla kuin harrasteli tiedettä. Hän kirjoitti useita tieteellisiä artikkeleita. Vuonna 1742 hän rakensi ensimmäisen telluurionsa ja kertoi siitä Edinburghin yliopiston professori Maclaurinin opiskelijoille.


title: James Ferguson (1710–1776)

text:
Vuonna 1743 Ferguson perheineen muutti Lontooseen, missä hän jatkoi luennointia ja tieteellisten artikkelien ja kirjojen kirjoittamista. Hän rakensi mekaanisia kelloja, joiden avulla havainnollisti taivaankappaleiden liikkeitä.
Fergusonista tuli kuuluisa kirjoituksensa "Astronomy explained on Sir Isaac Newton’s Principles" ansiosta. Se julkaistiin 1756, siitä otettiin 13 painosta ja se käännettiin useille kielille. Royal Society kutsui hänet jäseneksi ilman maksuvelvoitteita, ja kuningas myönsi hänelle viidenkymmenen punnan eläkkeen. Vuodesta 1768 alkaen kuningas Yrjö III kutsui Fergusonin usein luokseen haastatellakseen tätä mekaniikasta.


title: James Ferguson (1710–1776)

text: Muodollisen koulutuksen puuttuessa Ferguson oli aluksi arka esiintymään tiedemiehenä, mutta kun hänen kirjoittamansa tutkielmat ja kommentit tieteellisissä ja filosofisissa lehdissä toivat hänelle suosiota, hän rohkaistui lähtemään esitelmäkierrokselle Englannin suuriin kaupunkeihin. Fergusonia pidettiin erinomaisena luonnontieteiden opettajana, sillä hänen esitys- ja ajattelutapansa olivat selkeitä, ja hän kykeni tuottamaan nerokkaita laitteita ja kaavioita, joilla havainnollisti esityksiään. Fergusonin omat tutkimukset ovat nykyisin jääneet varjoon, mutta omana aikanaan hän oli merkittävä vaikuttaja. Hän oli ensimmäinen, joka esitti teorian planeettakuntien synnystä. Thomas Paine mainitsee hänet teoksessan "Age of Reason". William Herschel opiskeli tähtitiedettä Fergusonin kirjoista. Fergusonin suurin vaikutus oli kuitenkin hänen työssään tieteen popularisoijana.


title: James Ferguson (1710–1776)

text: Fergusonin Derbyssä pitämä luentosarja inspiroi Joseph Wrightiä luomaan maalauksensa "Filosofi luennoi telluuriosta", jossa luennoitsijan havaintolaitteesta lähtevää valoa voidaan pitää valistusajan symbolina. Maalaus on nykyisin Derbyn kaupunginmuseossa.


title: James Ferguson (1710–1776)

text:
Ferguson meni naimisiin Skotlannissa asuessaan Isabella Wilsonin kanssa. Perheen myöhempiä vuosia varjosti tragedia: ainoa tytär Agnes katosi kahdeksantoistavuotiaana kävellessään kadulla isänsä kanssa. Myöhemmin kävi ilmi, että hän oli karannut Manner-Eurooppaan nuoren aatelismiehen viettelmänä, tullut hylätyksi, palannut Lontooseen ja elättänyt itsensä kirjoittamalla ja näyttelemällä. Hän ei kehdannut enää ottaa yhteyttä perheeseensä, vaan menehtyi pahamaineisiin tauteihin.
Perheen elämä ei muutenkaan ollut aina onnellista; "Mirror"-lehdessä kerrottiin että noin vuonna 1770, kun Ferguson oli pitämässä luentoa Lontoossa, hänen vaimonsa syöksyi puhujakorokkeelle ja rikkoi havaintolaitteiston. Ferguson suhtautui rauhallisesti mutta ilmoitti yleisölle: "Hyvät naiset ja herrat, valitettavasti olen naimisissa tämän naisen kanssa."


title: James Ferguson (1710–1776)

text: Fergusonin kirjoja olivat


title: Newt Arnold

text: Newt Arnold (22. helmikuuta 1922, Palo Alto, Kalifornia – 12. helmikuuta 2000, Los Angeles, Kalifornia) oli yhdysvaltalainen apulaisohjaaja, joka työskenteli myös satunnaisesti ohjaajana ja tuottajana. Hänet palkittiin vuonna 1975 Directors Guild of America -palkinnolla apulaisohjaajana elokuvasta Kummisetä osa II.


title: Newt Arnold

text: Arnold työskenteli apulaisohjaajana muun muassa elokuvissa Yön kuumuudessa, Tom Sawyerin seikkailut, Blade Runner, Sotaleikit, Invasion U.S.A., Teksasin moottorisahamurhaaja 2 ja . Varsinaisena ohjaajana hän työskenteli elokuvissa Hands of a Stranger, Blood Thirst ja Bloodsport – viimeiseen asti.


title: Joseph Boxhall

text: Joseph Groves Boxhall (23. maaliskuuta 1884 – 25. huhtikuuta 1967) oli Titanicin neljäs perämies. Hän oli suorittamassa vuorotyötään kannella kun Titanic törmäsi jäävuoreen. Kapteeni Edward J. Smith määräsi Boxhallin yhdessä laivan puusepän kanssa tutkimaan mahdolliset vauriot. Myöhemmin Boxhall huomasi horisontissa valon ja yritti lähettää sille morsetuslampulla viestin mutta turhaan. Boxhall komennettiin veneeseen 2 ja hän saapui RMS Carpathialle klo 4.00.


title: Joseph Boxhall

text: Myöhemmin Boxhall toimi upseerina ensimmäisessä maailmansodassa. Boxhall kuoli 83-vuotiaana vuonna 1967 aivoveritulppaan. Hänen tuhkansa siroteltiin mereen lähelle Titanicin uppoamispaikkaa.


title: Joseph Boxhall

text: Vuoden 1997 "Titanic" -elokuvassa Boxhallia esitti Simon Crane.


title: André Schürrle

text: André Horst Schürrle (s. 6. marraskuuta 1990 Ludwigshafen, Rheinland-Pfalz) on saksalainen jalkapalloilija, joka edustaa englantilaista Fulhamia lainalla saksalaisesta Borussia Dortmundista.


title: André Schürrle

text: Schürrle aloitti uransa kotikaupunkinsa seurassa Ludwigshafener SC:ssä ennen siirtymistä Mainziin vuonna 2006. Hän pelasi seuran junioriakatemiossa kolme vuotta, ja voitti Saksan A-nuorten mestaruuden 2009. Elokuussa 2009 Schürrle debytoi Bundesliigassa Bayer Leverkusenia vastaan 2-2-tasapeliottelussa. Syyskuussa 2009 Schürrle teki kaksi ensimmäistä liigamaaliaan 3-2-vierasvoitossa VfL Bochumia vastaan tehtyään aikaisemmin viikolla seuran kanssa ammattilaissopimuksen. Hän teki kaudella viisi maalia ja antoi kolme maalisyöttöä.


title: André Schürrle

text: Syyskuussa 2010 Schürrle teki viisivuotisen sopimuksen Bayer Leverkusenin kanssa. Hän pelasi kuitenkin kauden 2009–2010 Mainzissa, ja teki 15 liigamaalia ollen Bundesliigan viidenneksi paras maalintekijä. 15 maalillaan hän rikkoi myös aikaisemmin Mohamed Zidanin nimissä olleen seuran yhden kauden maali-ennätyksen kaudelta 2006–2007.


title: André Schürrle

text: Schürrle liittyi Bayer Leverkuseniin kaudeksi 2011–2012. Hän teki seuran kanssa vuoteen 2016 ulottuvan sopimuksen kymmenen miljoonan euron siirtosummalla. Hänestä tuli samalla Bundesliigan kallein 19-vuotias pelaaja. Kesäkuussa 2013 Schürrle siirtyi Chelseaan noin 22 miljoonan euron siirtosummalla.


title: André Schürrle

text: Chelseassa Schürrle ei ajoittaisista hyvistä otteista huolimatta onnistunut missään vaiheessa ottamaan vakituisesti paikkaa avauskokoonpanossa, ja helmikuussa 2015 hän siirtyi lähellä siirtotakarajaa Bundesliigan VfL Wolfsburgiin.


title: André Schürrle

text: Schürrle on edustanut Saksan maajoukkueita useissa eri ikäluokissa. Marraskuussa 2010 kutsuttiin Saksan A-maajoukkueeseen ja hän debytoi ystävyysottelussa Ruotsia vastaan päästessään kentälle 79. minuutilla. Samalla hänestä ja Mario Götzestä tulivat ensimmäiset jälleenyhdistyneessä Saksassa syntyneet maajoukkuepelaajat. Ensimmäisen maalinsa hän teki kolmannessa ottelussaan Uruguayta vastaan 29. toukokuuta.


title: André Schürrle

text: Schürrlen hienoin maajoukkuemaali oli Israelia vastaan pelatussa ystävyysottelussa: vasemmalta laidalta kuljetus keskelle ja 23 metristä kova tykki vasempaan takayläkulmaan. Samalla hän kasvatti maalimääränsä maajoukkueessa seitsemään vain 14 pelissä.


title: André Schürrle

text: Schürrle oli Saksan joukkueen mukana voittamassa maailmanmestaruuden Brasiliassa vuonna 2014. Turnauksessa hän teki kolme maalia kuudessa ottelussa ja lisäksi syötti Götzen ratkaisumaalin loppuottelun jatkoajalla. Ensimmäisen kerran Schürrle onnistui maalinteossa neljännesvälierissä Saksan voittaessa Algerian jatkoajan jälkeen 2–1. Kaksi seuraavaa maalia hän viimeisteli välierien 7–1-voitossa Brasiliaa vastaan.


title: André Schürrle

text: "Päivitetty 21. marraskuuta 2014. "


title: Hellas

text: Hellas tarkoittaa muun muassa seuraavia:


title: Duffieldin linna

text:
Duffieldin linna on normanniaikaisen linnan raunio Englannin Derbyshiressä. Linnan rakennuttajaksi on mainittu Derbyshiren suurin maanomistaja Henry de Ferrers, ja sen tiedetään periytyneen hänen pojalleen Robertille vuonna 1088.
Ferrers valitsi rakennuspaikaksi Yoredalen kallion, joka kohoaa 23 metriä Derwentjoen yläpuolelle, koska sieltä käsin voi valvoa Makeneyn kahlaamoa. Jo ennen häntä keltit, roomalaiset, anglosaksit ja luultavasti myös viikingit olivat huomanneet paikan strategisen merkityksen ja pitäneet siellä linnaleiriä.
Alkujaan linnassa oli paaluvarustus ja vallihauta. 1200-luvulla linna oli yksi Englannin suurimmista. Sen muurit olivat viisi metriä paksut ja reunustivat noin 33 x 31 metriä laajaa linnoitusta. Kun Robert de Ferres III kapinoi kuningas Henrik III:ta vastaan, kuningasmieliset hävittivät linnan maan tasalle. Nykyisin siitä on jäljellä enää perustukset. National Trust sai sen haltuunsa vuonna 1899.


title: Duffieldin linna

text: Vuosina 1885-1887 linnankukkulalla tehtiin arkeologisia kaivauksia. Silloin sieltä löytyi 27 m syvä kaivo, esilinnan jäänteet, veitsiä ja muita kotitaloustarvikkeita, meripihkainen kaulanauha ja pronssinen solki. Eläinten luista voitiin tunnistaa nauta, lehmä, peura, kauris, jänis, sika, koira, kana ja hanhi tai ankka.


title: Vapaus – Isänmaa – Aseveljeys

text: Vapaus – Isänmaa – Aseveljeys (lyh. VIA) oli Suomessa jatkosodan aikana toiminut, Valtion tiedoituslaitoksen perustama salainen organisaatio. VIA:n tehtävänä oli väestön mielialojen tarkkailu ja tulosten tiedottaminen valtiojohdolle ja eri viranomaisille sekä propagandan välittäminen väestön keskuuteen. VIA keräsi laajan asiamiesverkostonsa avulla tietoja väestön mielialoista ja raportoi päivittäin Valtion tiedoituslaitokselle.


title: Vapaus – Isänmaa – Aseveljeys

text:
VIA koostui asiamiesverkostosta. Verkoston pohjana oli Akateemisen Karjala-Seuran perustaman maanpuolustusjärjestö Maan Turvan talvisodan aikan organisoima mielialojen tarkkailuorganisaatio, jossa oli talvisodan loppuvaiheessa 3 150 jäsentä.
Jatkosodan alkuvaiheessa asiamiehiä oli runsaat 5 000, korkeimmillaan yli 10 000. Organisaatio oli koko maan laajuinen, maa oli jaettu 11 tarkkailupiiriin ja 61 tarkkailualueeseen. VIA:n asiamiesverkosto kattoi kaikki yhteiskuntapiirit, joskin ruotsinkielisillä alueilla asiamiehiä oli harvemmassa. Työväestöllä oli puolestaan suurempi edustus asiamiesverkostossa kuin sen suhteellinen osuus antaisi olettaa: taustalla oli viranomaisten huoli työväestön epäluuloisesta asenteesta sodan päämääriä kohtaan. Työväestöä tarkkailemaan oli pestattu sosiaalidemokraattisia asiamiehiä jo talvisodan aikana.


title: Vapaus – Isänmaa – Aseveljeys

text: Väestön mielialojen kartoitus perustui laajan moniportaisen organisaation työhön. VIAn verkoston asiamiehet seurasivat mielialoja tuttavapiirissään ja työpaikallaan ja kertoivat havainnoistaan paikallisasiamiehille. Paikallisasiamies raportoi kirjallisesti verkoston alueasiamiehelle, joka yhdessä piiriasiamiehen kanssa rakensi tiedoista kokonaiskuvan ja raportin Valtion tiedoituslaitoksen Tarkkailutoimistoon. Tarkkailutoimisto teki raporteista yhteenvedot päivittäin ja välitti tiedot laitoksen omalle väelle, valtioneuvostolle, valtiolliselle poliisille ja muille tietoja tarvitseville viranomaisille. Tiedoista tehtiin vielä viikkoyhteenveto, ja laadittiin erilaisia katsauksia maan mielialojen kehityksestä.


title: Vapaus – Isänmaa – Aseveljeys

text: Kun haluttiin saada selville väestön näkemyksiä jostain määrätystä aiheesta, tehtiin VIA:n organisaation avulla salainen gallup-tyyppinen kartoitus. Asiamiehille välitettiin aihe, ja he haastattelivat lähipiiriään keskustelemalla asiasta. Haastateltaville ei kerrottu tietojen keruusta. Jokaisesta haastateltavasta täytettiin lomake, jossa listattiin vastaajan mielipiteen lisäksi sukupuoli, ikä, ammatti, puoluekanta ja vastaajan eniten lukema sanomalehti. Kun asiamiesverkoston avulla vastauksia saatiin kymmeniä tuhansia, saatiin väestön mielipiteistä tilastotietoa joka voitiin jakaa maan eri osien, ammattikuntien ja puoluerajojen kesken.


title: Hisham II

text: Hisham II eli Hisham Abu al-Walid Ibn al-Hakam (arab.:أبو الوليد هشام بن الحكم) oli umaijadidynastiaan kuulunut kolmas Córdoban kalifi. Hän hallitsi vuosina 976-1009 ja 1010-1013 al-Andalusissa (maurien valtiossa Iberian niemimaalla.


title: Hisham II

text: Hisham II seurasi isäänsä al-Hakam II:ta Córdoban kalifina vuonna 976 ollessaan vasta 11-vuotias, ja hänen äitinsä Subhin ja pääministeri Jafar al-Mushafin toimiessa sijaishallitsijoina. Kenraali Ghalib ja al-Mansur Ibn Abi Aamir (Almanzor) onnistuivat estämään eunukkien yrityksen nostaa al-Hakam II:n veljen valtaistuimelle. Subh ylensi al-Mansurin, ja nimitti hänet kalifaatin rahastonhoitajaksi. Hisham II pidettiin erillään hallituksen toimista eikä hänellä ollut poliittista vaikutusvaltaa. Vuonna 997 hänet jopa pakotettiin virallisesti luovuttamaan hallituksen täysi valta al-Mansurille, jonka hallitessa kalifaatti saavutti suurimman kokonsa ja suurimmat voittonsa kristityistä valtakunnista.


title: Hisham II

text: Al-Mansurin kuoltua 1002 hänen poikansa Abd al-Malik al-Mufazzar (1002-1008) seurasi häntä valtaan hajibina, ja turvasi paikkansa kalifaatin johdossa menestyksekkäillä sotaretkillä Navarraa ja Barcelonaa vastaan ennen kuolemaansa 1008, jolloin häntä seurasi valtaan hänen velipuolensa Abd al-Rahman Sanchuelo (1008-1009). Vuonna Muhammad II al-Mahdin johtama 1009 kansannousu syrjäytti Sanchuelon.


title: Hisham II

text: Seuraavien vuosien aikana kalifaatin johtajuus vaihtui useaan otteeseen berberien ja arabien sekä slaavilaisten palkkasotilaiden sodan seurauksena. Al-Mahdi menetti vallan Suleiman al-Mustainille vuonna 1009, ja vuoden päästä nousi takaisin valtaan vuonna 1010. Lopulta al-Wahdidin johtamat kalifaatin slaavilaiset joukot palauttivat Hisham II:n kalifiksi (1010-1013).


title: Hisham II

text: Hisham II oli nyt al-Wahdidin vaikutusvallan alaisena, joka kuitenkaan ei saanut berberijoukkoja hallintaansa, koska he tukivat yhä Suleimania, ja niin sisällissota jatkui. Hisham piti avoimesti mieshaaremia. Vuonna 1013 berberit saivat Córdoban hallintaansa, ja ryöstivät ja tuhosivat kaupunkia. Mitä Hishamille tapahtui, on epävarmaa – berberien sanotaan tappaneen hänet 19. huhtikuuta 1013. Joka tapauksessa, Suleiman al-Mustainista (1013-1016) tuli seuraava kalifi.


title: Robert Boroffice

text: Robert Ajayi Boroffice (s. 23. huhtikuuta 1949) on nigerialainen työväenpuoluetta edustava senaattori ja tutkija.


title: Robert Boroffice

text: Borofficesta tuli Ibadanin yliopiston luennoitsija vuonna 1975 ja vuonna 1986 eläintieteen professori Lagosin valtionyliopistoon. Hän teki mutaatioihin ja syöpään liittyvää tutkimusta. Myöhemmin hän nousi yliopiston dekaaniksi.


title: Robert Boroffice

text: Boroffice nimitettiin vuonna 1992 tieteen koordinaattoriksi National Agency for Science and Engineering Infrastructureen (NASENI). Hänen toimialoihinsa kuului biotekniikka, tietotekniikka ja avarustekniikka. Hänellä oli keskeinen rooli, kun Nigeriaan perustettiin National Biotechnology Development Agency (NABDA), National Information Technology Development Agency (NITDA) ja National Space Research and Development Agency (NASRDA). Boroffice oli NASRDAn pääjohtaja vuodet 1999-2009, jona aikana NASRDA toteutti ulkomaisella avustuksella kaksi satelliittia: vuonna 2003 kaukokartoitussatelliitin NigeriaSat-1 ja vuonna 2007 tietoliikennesatelliitin NigcomSat-1.


title: 38083 Rhadamanthus

text: 38083 Rhadamanthus on Neptunusta kauempana Aurinkoa kiertävä pikkuplaneetta eli transneptuninen kohde. Se kuuluu Kuiperin vyöhykkeeseen. Rhadamanthuksen löysi Deep Ecliptic Survey -ohjelma vuonna 1999. Pikkuplaneetta sai nimensä kreikkalaisen mytologian kuninkaan Rhadamanthysin mukaan. Ennen nimeämistään kohde tunnettiin tunnuksella 1999 HX11. Rhadamanthusia pidettiin ennen plutinona (transneptunisena kohteena joka on 2:3-rataresonanssissa Neptunuksen kanssa), mutta sitä ei enää luokitella sellaiseksi.


title: Kenneth Sandvik

text: Kenneth Sandvik (s. 5. maaliskuuta 1975 Maarianhamina) on suomalainen voimanostaja ja maailmanmestari. Hän on menestynyt etenkin penkkipunnerruksessa, jossa hän on voittanut yli 120-kiloisten maailmanmestaruuden seitsemän kertaa.


Jumalan tunnettavuudesta ja muita kirjoituksia on suomennosvalikoima, joka sisältää Duns Scotuksen (noin 1265-1308) filosofisia ja teologisia tekstejä. Tekstit on suomentanut Toivo J. Holopainen ja teoksen on julkaissut Gaudeamus vuonna 2008.


title: Atlas Coelestis

text: Atlas Coelestis on varhainen tähtikartta, joka julkaistiin vuonna 1729, kymmenen vuotta sen kokoajan John Flamsteedin kuoleman jälkeen. Se oli ensimmäinen tähtikartasto, joka perustui teleskoopilla tehtyihin havaintoihin. Siitä tuli tähtitieteilijöiden perusteos, jota käytettiin yli sadan vuoden ajan. Flamsteedin havainnoista julkaistiin vuonna 1725 noin 3 000 tähteä käsittävä luettelo, "Historia Coelestis Britannica", ja hieman myöhemmin siihen liittyvä kartasto Atlas Coelestis.


title: Atlas Coelestis

text: Tähtikartasto oli suurin siihen mennessä julkaistuista. Kartasto oli suorastaan epäkäytännöllisen suuri käytettäväksi, sillä sen sivut olivat 50 x 60 cm kokoisia. Tähtikuvioiden koristelut eivät olleet yhtä kauniita kuin aikaisemmissa tähtikartastossa, mutta tarkkuudeltaan teos oli ennennäkemättömän hyvä.


title: Opas suoraan demokratiaan

text: Opas suoraan demokratiaan on suoraa demokratiaa käsittelevä kirja, joka käsittelee etenkin Sveitsin suoraa demokratiaa. Kirjan kirjoittajat Bruno Kaufmann, Rolf Büchi ja Nadja Braun perustelevat, miksi suoraa demokratiaa tulisi lisätä Euroopassa mutta myös muualla.


title: Opas suoraan demokratiaan

text: Kirja on julkaistu englanniksi, ranskaksi, espanjaksi, saksaksi, koreaksi, italiaksi, suomeksi ja kiinaksi. Suomessa kirjan julkaisi Like Kustannus vuonna 2008. Kirja on julkaistu myös Internetissä.


title: Heath Woodin hautapaikka

text: Heath Woodin hautapaikka on viikinkiaikainen kumpukalmisto Englannin Derbyshiressä. Se on ainoa Englannista tunnettu skandinaavista alkuperää oleva kohde, jossa on tehty polttohautauksia. Hautausmaassa on kaikkiaan kuusikymmentä hautakumpua, joista tutkijat ovat vuosien varrella avanneet kolmanneksen. Vuonna 1855 haudoista löydettiin luita ja pieniä rautaesineitä. Vuosina 1941–1945 tehdyissä kaivauksissa löytyi solkia ja pieni miekka, jonka avulla löydöt ajoitettiin suunnilleen 800-luvun lopulle. Vuonna 1955 aluetta hallinnoiva metsäviranomainen halusi suorittaa hakkuita ja istutuksia, mistä syystä aluetta tutkittiin vielä kolmen viikon ajan. Kaikkia vainajia ei ole polttohaudattu, vaan alueelta löytyi myös ruumishautauksia, ja lisää solkia ja hakasia. Yhdessä haudassa oli hopeafiligraanista tehty koru. 1940- ja 1950-lukujen löydöt ovat Derbyn kaupunginmuseossa. 1800-luvulla luetteloidut löydöt ovat kadonneet.


title: Heath Woodin hautapaikka

text: Vuosina 1998–2000 aluetta tutkittiin uudelleen. Näiden tutkimusten perusteella pääteltiin, että alue on voinut olla sotilaskalmisto vuosina 873–878.


title: Li Andersson

text: Li Sigrid Andersson (s. 13. toukokuuta 1987 Turku) on vasemmistoliiton kansanedustaja ja nykyinen puheenjohtaja, Turun kaupunginvaltuuston jäsen ja Vasemmistonuorten entinen puheenjohtaja. Koulutukseltaan hän on valtiotieteiden kandidaatti.


title: Li Andersson

text: Anderssonin vanhemmat ovat taiteilija Jan-Erik Andersson ja toimittaja Siv Skogman.


title: Li Andersson

text: Andersson valmistui valtiotieteiden kandidaatiksi vuonna 2010 Åbo Akademista. Hän on opiskellut pääaineenaan kansainvälistä oikeutta erikoistuen kansainväliseen ihmisoikeuslainsäädäntöön ja pakolaisuuteen. Sivuaineena Andersson on opiskellut venäjän kieltä ja kulttuuria. Hän on työskennellyt muun muassa Finlands Svenska Skolungdomsförbund -opiskelijajärjestön pääsihteerinä, Varsinais-Suomen Vasemmistonuorten piirisihteerin sijaisena ja Civil Rights Defenders -ihmisoikeusjärjestön harjoittelijana.


title: Li Andersson

text: Andersson on ollut puheenjohtaja Åbo Gröna Vänster -yhdistyksessä, joka on punavihreä opiskelijayhdistys Åbo Akademissa opiskeleville ja vasemmistoliiton alla toimiva ruotsinkielinen paikallisosasto Turussa.


title: Li Andersson

text: Toukokuussa 2011 Andersson valittiin Vasemmistonuorten puheenjohtajaksi Oulun liittokokouksessa. Vuoden 2011 eduskuntavaaleissa hän oli ehdolla vasemmistoliiton listalla ja sai 2 170 ääntä, joilla ylsi varasijalle. Kunnallisvaaleissa 2012 hän oli 2 422 äänellä Turun ääniharava. Valtuustossa Andersson johtaa vasemmistoliiton ryhmää.


title: Li Andersson

text: Vuonna 2012 Andersson julkaisi yhdessä Mikael Brunilan ja Dan Koivulaakson kanssa kirjan "Äärioikeisto Suomessa".


title: Li Andersson

text: Vuoden 2014 europarlamenttivaaleissa Andersson sai yli 47 000 ääntä ja sijoittui varasijalle. Kevään 2015 eduskuntavaaleissa hänet valittiin kansanedustajaksi Varsinais-Suomen vaalipiiristä 15 071 äänellä. Vaalien jälkeen Andersson valittiin vasemmistoliiton eduskuntaryhmän ensimmäiseksi varapuheenjohtajaksi. Hän on sivistysvaliokunnan jäsen.


title: Li Andersson

text: Helmikuussa 2016 Andersson ilmoitti tavoittelevansa vasemmistoliiton puheenjohtajuutta kesän 2016 puoluekokouksessa. 6. kesäkuuta hän voitti selvästi neuvoa-antavan puheenjohtajaäänestyksen ja hänet valittiin vasemmistoliiton puheenjohtajaksi 11. kesäkuuta puoluekokouksessa Oulussa hänen kilpailijoidensa luovuttua ehdokkuudesta.


title: Li Andersson

text: Andersson sanoo olevansa sosialisti, jonka mielestä työ ja pääoma ovat edelleen vastakkain. Hän on myös marxilainen, jonka tärkein arvo on vapaus. Hänestä vasemmistoliiton ja vihreiden erona on muun muassa suhde ammattiyhdistysliikkeeseen. Andersson kannattaa toisen kotimaisen kielen opetusta ja sukupuoletonta asevelvollisuutta sekä puolustusvoimien kriisitehtävien lisäämistä. Hän ymmärtää Greenpeacen operaatioita ja iskuja turkistarhoihin sekä kansalaistottelemattomuutta. Anderssonin mielestä eläimillä on identiteetti ja hän pyrkii vegaaniuteen. Hän kannattaa viisumivapautta Venäjän kanssa. Andersson kannattaa myös kannabiksen dekriminalisointia.


title: Li Andersson

text: Vuonna 2018 Andersson on ehdottanut nelipäiväistä työviikkoa tai kuusituntista työpäivää.


title: Kumamoton linna

text: Kumamoton linna () on japanilainen linna, joka sijaitsee Kumamoton prefektuurissa. Nykyisen linnan päätorni on kopio alkuperäisestä, joka tuhoutui vuoden 1877 Satsuman kapinassa. Linna oli aikanaan hyvin suuri ja hyvin linnoitettu, ja sitä pidettiin yhtenä Japanin tärkeimmistä linnoista Himejin ja Matsumoton linnojen ohella.


title: Kumamoton linna

text: Kumamoton linna on peräisin vuodelta 1467, jolloin Ideta Hidenobu rakennutti alueelle ensimmäisen linnoituksen, ja Kanokogi Chikakazu laajensi tätä vuonna 1496. Vuonna 1588 Katō Kiyomasalle myönnettiin Kumamoton linna, ja tämä laajensi sitä paljon vuosina 1601–1607. Hän muun muassa lisäsi sen porttien ja tykkiaukkojen määrää, sekä istutti pihalle pähkinäpuita ruuaksi piiritystilanteessa.


title: Kumamoton linna

text: Linna piiritettiin vuonna 1877 Satsuman kapinan aikaan, ja suuri osa linnasta poltettiin. Linnan alueella vahingoittumattomina selvisi 13 rakennusta, jotka on sittemmin nimetty tärkeiksi kulttuurikohteiksi. Vuonna 1960 linnan päätorni jälleenrakennettiin betonista. Restaurointia jatkettiin vuosina 1998–2008, jolloin useimmat 1600-luvun rakennuksista uudistettiin. Osa linnan 1600-luvulla rakennetuista kivimuureista sortui maanjäristyksessä vuonna 2016.


title: Imaginary Monsters

text: Imaginary Monsters on kanadalaisen "The Birthday Massacren" EP, joka julkaistiin 9. elokuuta 2011. Levy asetettiin ennakkokuunneltavaksi yhtyeen MySpace-sivustolle viisi päivää ennen julkaisua.


title: Imaginary Monsters

text: Levy sisältää kolme uutta kappaletta ja viisi remixiä aiemmin "Pins and Needles" -levyllä julkaistuista kappaleista sekä musiikkivideon kappaleeseen "In the Dark".


title: Pins and Needles (The Birthday Massacren albumi)

text: Pins and Needles on kanadalaisen The Birthday Massacren neljäs täyspitkä levy, joka julkaistiin 14. syyskuuta 2010. Levyn "In the Dark" -kappaleesta on tehty myös musiikkivideo.


text: Albumi ylsi yhdysvaltain Billboard 200 -listan sijalle 152.


text: Kaikki kappaleet kirjoittanut sekä esittänyt Chibi, Rainbow, Michael Falcore & OE.


title: Kaulusvarpuspöllö

text: Kaulusvarpuspöllö ("Glaucidium brodiei") on pöllöihin kuuluva lintu. Sitä tavataan Itä-Aasian maissa Bangladeshissa, Bhutanissa, Bruneissa, Kambodžassa, Kiinassa, Intiassa, Indonesiassa, Laosissa, Malesiassa, Myanmarissa, Nepalissa, Pakistanissa, Taiwanissa, Thaimaassa ja Vietnamissa. Afganistanista se on ehkä hävinnyt.


title: Kaulusvarpuspöllö

text: Sen luontaista elinpiiriä ovat lauhkean vyöhykkeen metsät ja pensastot sekä subtrooppiset ja trooppiset kosteat metsät ja korkeiden seutujen pensastot. Se on Aasian pienin pöllö, kooltaan 15 cm ja painaa 60 grammaa.


title: Kaulusvarpuspöllö

text: Sillä on neljä alalajia:


title: Keskiamerikanvarpuspöllö

text: Keskiamerikanvarpuspöllö ("Glaucidium griseiceps") on pöllöihin kuuluva lintu. Sitä tavataan Belizessä, Kolumbiassa, Costa Ricassa, Ecuadorissa, Guatemalassa, Hondurasissa, Meksikossa, Nicaraguassa ja Panamassa.


title: Keskiamerikanvarpuspöllö

text: Sen elinpiiriä ovat subtrooppiset ja trooppiset kuivat alavat ja vuoristometsät ja kosteat vuoristometsät.


title: Keskiamerikanvarpuspöllö

text: Keskiamerikanvarpuspöllö on kooltaan noin 14–16 cm. Sen pää ja kaula ovat ruskeanharmaat, yläruumiin sulat ovat ruskeat. Pyrstössä on kaksi tai kolme poikittaista vaaleaa raitaa. Alapuoli on vaalea ja siinä on punaruskeita täpliä rinnassa ja punaruskeita raitoja kyljissä.


title: Keskiamerikanvarpuspöllö

text: Sillä on kolme alalajia:


title: Off the Rails

text: Off the Rails on ranskalaisen Little Bob Story -yhtyeen toinen, vuonna 1977 julkaistu studioalbumi. Sen on tuottanut omaakin Tyla Gang -yhtyettä johtanut Sean Tyla sopimuksella Sphere Managementin kanssa. Albumin kappaleet ovat kahta lukuun ottamatta yhtyeen omaa tuotantoa.


title: Off the Rails

text: Levy-yhtiö on Chiswick Records. Sen osoite on ollut 3 Kentish Town Road, Lontoo.


title: Off the Rails

text: Levy on äänitetty heinäkuussa 1977 Escape-studioilla Kentin kreivikunnassa. Äänittäjänä on toiminut John Burns apunaan Ian Madman.


title: Off the Rails

text: Michael Beal on ottanut levykannen valokuvat ja toiminut taiteellisena johtajana kannen teossa. Levykannen kuvassa yhtyeen johtohahmo ja laulaja Little Bob Piazza on kömpimässä henkilöauton takakontista teräase kädessä. Levykannen on valmistanut Press & Post Ltd. Osallisena (Pressed Relations) on ollut myös Rick Rogers.


title: Off the Rails

text:
Sivu I
LP-levyn etiketissä kappaleen "Mister Tap" nimi on muodossa "Mr. Tap".


title: Off the Rails

text: Kappaleiden julkaisija on Intersong Music Ltd. paitsi kappaleen "Baby" osalta Carlin Music Corp. ja kappaleen "Dress in Black" osalta Hyde Park Music.


title: Skin ’Em Up

text: Skin 'Em Up on Skotlannin Glasgowsta kotoisin olevan The Shakin' Pyramids -rockabilly-yhtyeen esikoisalbumi vuodelta 1981. Albumilta on julkaistu single "Take a Trip".


title: Skin ’Em Up

text: Kannen esittelytekstin mukaan yhtye on aloittanut uransa Glasgowssa katumuusikoina. Katumuusikkous näkyy tämänkin albumin osalta siten, että se on suurelta osin akustinen ja soitinvalikoimasta puuttuvat rummut. Alkuvaiheen jälkeen yhtye on vaikuttanut myös Pariisissa. Skotlantiin paluun myötä aloitteleva Cuba Libre -levymerkki oli kiinnostunut yhtyeestä. Kesällä 1980 oli äänitetty "Reeferbilly Boogie" klubilla nimeltä The Hellfire Club.


title: Skin ’Em Up

text: "Skin 'Em Up" -albumin on tuottanut Ali MacKenzie (levyetiketin mukaan McKenzie) ja levy-yhtiö on Virgin Records. Äänittäjänä on toiminut Brian Young. Albumi on äänitetty pääosin tammikuussa 1981 Glasgowssa Ca Va -studioilla. Kappaleet "Tired 'n' Sleepy" ja "I Got a Baby" on äänitetty konserttitilanteessa edinburghilaisessa Nite Clubissa.


title: Skin ’Em Up

text: LP-levyn kansikuvan on ottanut Keith Morris.


title: Skin ’Em Up

text: LP-levyjä on Suomessa valmistanut ja jaellut Polarvox Oy, Arinatie 2, SF-00370 HELSINKI 37. Kannen on tällöin valmistanut Kirjapaino E. Kuronen.


title: Skin ’Em Up

text: Soundi-lehden numerossa 5/1981 (s. 8) olleen ennakkotiedon mukaan The Shakin' Pyramids on esiintynyt Särkkärockissa Kalajoella 13. kesäkuuta 1981.


title: Skin ’Em Up

text: A-puoli


title: Skin ’Em Up

text: B-puoli


title: Skin ’Em Up

text: Kappaleiden julkaisija on Cuba Libre paitsi lainakappaleiden osalta Copyright Control (A2, A5), Carlin Music (A4), Planetary Nom (A6), Lark Music (B2), Southern Music (B3) ja Bron Music (B4).


title: Skin ’Em Up

text: The Shakin' Pyramids:sekäLevykannen kuvassa The Shakin' Pyramidsin jäsenet ovat vasemmalta oikealle Creighton, Duncan ja 'Railroad' Ken.


title: Tarasti

text: Tarasti on sukunimi, joka on muun muassa seuraavilla henkilöillä:


title: Aarne Tarasti

text: Aarne Eemil Tarasti (vuoteen 1934 Tapper; 19. marraskuuta 1906 Karttula – 20. huhtikuuta 1972 Helsinki) oli suomalainen juristi ja hallintomies. Hän toimi sosiaaliministeriön hallitusneuvoksena ja kansliapäällikkönä 1943–1972 ja vaikutti suomalaisen sosiaaliturvan kehitykseen. Hän oli oppiarvoltaan lakitieteen lisensiaatti.


title: Aarne Tarasti

text: Aarne Tarasti syntyi Karttulassa kauppiasperheeseen ja kävi koulunsa Kuopiossa (ylioppilas 1927). Hän opiskeli oikeustiedettä Helsingin yliopistossa ja suoritti ylemmän oikeustutkinnon vuonna 1934 ja lisensiaatintutkinnon vuonna 1938; varatuomarin arvon hän sai vuonna 1936.


title: Aarne Tarasti

text: Tarasti aloitti virkamiesuransa Mikkelin lääninhallituksessa 1934 ja siirtyi vuonna 1939 sisäasiainministeriöön ja 1943 sosiaaliministeriöön osastopäälliköksi ja hallitusneuvokseksi. Hän oli mukana toimittamassa "Kodin lakikirjaa" ja toimitti sosiaalihuollon lakijulkaisuja.


title: Aarne Tarasti

text: Aarne Tarasti oli keskeisessä osassa, kun Suomeen luotiin sotien jälkeen hyvinvointipolitiikkaa. Hän oli Pohjoismaisen sosiaalipoliittisen komitean jäsen, ja hän perehtyi Ruotsin sosiaalipolitiikkaan. Hän pyrki edistämään sosiaaliturvaa ja hyvinvointivaltiota ja näin kohentamaan kansalaisten elinoloja, sillä hän käsitti sosiaaliturvan ja yhteiskuntarauhan riippuvan toisistaan. Sosiaalipolitiikkaa hän luonnehti seuraavasti: "Sosiaalipolitiikan johtavia periaatteita ovat humaanisuus, suvaitsevaisuus, tasa-arvoisuus ja ihmisarvon tunnustaminen."


title: Aarne Tarasti

text: Ylitarkastaja Kari Tarasti, professori Eero Tarasti ja hallintoneuvos Lauri Tarasti ovat hänen poikiaan.


title: Lexington-luokka (lentotukialus)

text: Lexington-luokka oli Yhdysvaltain laivaston kahden aluksen muodostama lentotukialusluokka toisessa maailmansodassa.


title: Lexington-luokka (lentotukialus)

text: Luokan alukset oli valmistettu muuttamalla kaksi ensimmäisen maailmansodan aikana aloitettua Lexington-luokan taisteluristeilijää lentotukialuksiksi, kun vuoden 1922 Washingtonin laivastosopimus pakotti keskeyttämään kaiken laivaston uudistuotannon. Sopimus kuitenkin mahdollisti kahden keskeneräisen aluksen muuttamisen lentotukialukseksi.


title: Sari Tamminen

text: Sari Hannele Tamminen (virallinen sukunimi Varjonen, s. 23. toukokuuta 1967 Turku) on suomalainen juontaja.


title: Sari Tamminen

text:
Tamminen tunnetaan erityisesti Yle TV2:n vuosina 1996–2011 esittämän "Kesäillan valssi" -televisio-ohjelman juontajana. Hän juonsi ohjelmaa sen alusta alkaen, mitä ennen hän oli mukana sitä edeltäneessä, kesinä 1992–1995 esitetyssä tanssiohjelmassa "Sataman valot". "Sataman valoissa" hänen juontajaparinaan toimi Raimo Piipponen, kun taas "Kesäillan valssissa", jota hän juonsi useina kesinä myös yksin, hänen kanssajuontajinaan olivat muun muassa Hannu Lumivuori, Heikki Kahila ja Janne Kataja. Muita TV2:n ohjelmia, joissa hän on ollut mukana, ovat olleet muun muassa "Kansanhuvit", "Huvin vuoksi" ja "Pojat kansan urhokkaan". Hän on juontanut myös Kutosen raviohjelmaa "Vermon kutonen".
Tamminen on juontanut television lisäksi myös radiossa, kanavilla Auran Aallot ja Iskelmä. Hän on tehnyt myös juontokeikkoja muun muassa messuilla, konserteissa ja yritystilaisuuksissa. Paitsi juontajana, Tamminen on työskennellyt myös vyöhyketerapeuttina.


title: Sari Tamminen

text: Tamminen palkittiin vuonna 2012 Kullervo Linnan Säätiön Ilpo Hakasalo -palkinnolla, joka jaetaan tunnustuksena populaarimusiikin aseman, arvostuksen ja tunnettavuuden edistämisestä.


title: Sari Tamminen

text: Tamminen on ollut maaliskuusta 2009 naimisissa Ari Varjosen kanssa. Hän otti avioitumisen myötä miehensä sukunimen, mutta käyttää juontotöidensä yhteydessä tyttönimeään. Hänellä on yksi lapsi, tammikuussa 2009 syntynyt tytär.


title: Yorktown-luokka (lentotukialus)

text: Yorktown-luokka oli Yhdysvaltain laivaston kolmen aluksen muodostama lentotukialusluokka toisessa maailmansodassa.


title: Yorktown-luokka (lentotukialus)

text: Yhdysvaltain laivaston kokemukset Lexington-luokan taisteluristeilijöistä valmistetuista aluksista ja pienemmästä, mutta lentotukialukseksi suunnitellusta, "USS Rangerista" johtivat suurten lentotukialusten hankintaan. Laivaston perusteena oli suurten lentokonemäärien joustavampi käyttö sekä suuremman aluksen kyky selviytyä vaurioista. Tuloksena oli kaksi uutta lentotukialusta "USS Yorktown" ja "USS Enterprise", jotka saatiin palveluskäyttöön 1937 ja 1938.


title: Yorktown-luokka (lentotukialus)

text: Alukset olivat nopeita ja monipuolisia ja niiden kansilla kykeni operoimaan saman aikaisesti yli 80 lentokonetta, mikä oli lähes saman verran kuin suuremmilla Lexington-luokan aluksilla. Yhteenlaskettuna Yhdysvaltain laivaston lentotukialustonnisto vastasi Washingtonin laivastosopimuksen lentotukialuksille määritettyä ylärajaa 135 000 tonnia, kun siinä oli otettu huomioon 14 700 tonnin "USS Wasp". Yhdysvaltain irtautuminen laivastosopimuksista 1937 mahdollisti luokan kolmannen aluksen "USS Hornetin" (palvelukseen 1941) valmistuksen aloittamisen.


title: The Jealous Kind

text: The Jealous Kind on yhdysvaltalaisen laulaja-lauluntekijä Delbert McClintonin vuonna 1980 julkaistu studioalbumi.


title: The Jealous Kind

text: Levy-yhtiö on Capitol Records ja taustalla ovat myös EMI ja Muscle Shoalsin MSS Records, sillä tuottajina ovat toimineet Barry Beckett ja Muscle Shoalsin rytmiryhmä.


title: The Jealous Kind

text: Albumi on äänitetty Muscle Shoalsin studioilla Alabaman Sheffieldissä. Äänittäjänä ja miksaajana on toiminut Greg Hamm apulaisenaan Mary Beth McLemore. Tuotantoassistentti on Dick Cooper. Masteroinnin on tehnyt Wally Traugott Capitol Recordsin studioilla.


title: The Jealous Kind

text: Levykannen on suunnitellut Peter Shea ja valokuvat on ottanut Mark Hanauer.


title: The Jealous Kind

text: Delbert McClintonin managerina on toiminut Don Light.


title: The Jealous Kind

text: Albumin on esitellyt Soundin numerossa 1/1981 Waldemar Wallenius. Siinä hän mainitsee, että ennen tätä levyä McClintonin levy-yhtiöitä ovat olleet ABC Records ja Capricorn Records. Aikaisemmista albumeista hän mainitsee kolme suosikkiaan: "Victim of Life's Circumstances", "Love Rustler" ja 1950-luvun R&B-klassikoita sisältävä "Genuine Cowhide". Uusimmassa Billboardissa tämä albumi oli noussut listasijalle 108 ja albumilta poimittu single "Giving It Up for Your Love" yllättäen sijalle 19.


title: The Jealous Kind

text:
Sivu 1
Julkaisijat ovat kappalejärjestyksessä House of Gold Music, Inc. / BMI; Music Patch / BMI; Blackwood Music, Inc. / Urge Music / BMI; ARC Music Corp. / BMI; Gaylo Music / BMI; Teddy Jack Music / BMI; Essential Music / BMI; Jac Publishing / Al Green Music, Inc. / BMI; Jobete Music Company, Inc. ASCAP / Stone Diamond Music Corp. / BMI ja Sea Oats Music, Inc. / BMITaustalaulu kappaleella "Shotgun Rider":


title: The Jealous Kind

text: Yksittäiset lyömäsoittimet (Special Percussion):


title: Laredo (Texas)

text: Laredo on kaupunki Webbin piirikunnassa Texasissa Yhdysvalloissa. Se sijaitsee Rio Granden varrella. Vuonna 2008 kaupungissa oli 221 659 asukasta. Se on perustettu vuonna 1755. Kaupunki on tärkeä paikka Yhdysvaltojen ja Meksikon väliselle kaupalle ja turismille.


title: Laredo (Texas)

text: Toisen maailmansodan aikana kaupungissa oli taistelulentäjien koulutuspaikka, joka suljettiin sodan jälkeen. Vuosina 1952-1973 samalla lentokentällä toimi ilmavoimien tukikohta.


title: Laredo (Texas)

text: Asukasluvun kehitys:


title: Jorma Elo

text: Jorma Heikki Oskari Elo (s. 30. elokuuta 1961 Helsinki) on suomalainen balettitanssija ja kansainvälisesti menestynyt koreografi.


title: Jorma Elo

text: Elon isä on arvostettu urologinen kirurgi ja ylilääkäri, professori Jaakko Elo ja äiti odont.lis. Ruth Elo o.s. Carlstedt. Hänen puolisonsa vuodesta 1994 on tanssijatar Nancy Euverink (s. 1968), joka on aiemmin toiminut Jorma Elon assistenttina ja on vuodesta 2012 Haagin kuninkaallisen konservatorion tanssiosaston johtaja.


title: Jorma Elo

text: Elo suunnitteli lapsena urakseen jääkiekkoa, mutta aloitti sisarensa vaikutuksesta tanssiopinnot 12-vuotiaana Tanssistudiossa ja 13-vuotiaana Kansallisbaletin balettikoulussa Aku Ahjolinnan ja Jussi Teräsvuoren johdolla. Hän sai kiinnityksen Suomen Kansallisbalettiiin poikkeuksellisen nuorena, jo 16-vuotiaana 1978, ja sai monipuolisen näyttämökokemuksen sekä perehtyi ooppera- ja balettituotannon eri osa-alueisiin. 1979-1980 hän opiskeli silloisessa Leningradissa Kirovin teatterin (nyk. Mariinski-teatteri) Vaganova-balettiakatemiassa, joka on kouluttanut muun muassa Rudolf Nurejevin.


title: Jorma Elo

text: Tanssittuaan Kansallisbaletissa 1978-1984, suoritettuaan asevelvollisuutensa 1983 ja menestyttyään hyvin ensimmäisessä Helsingin kansainvälisessä balettikilpailussa kesällä 1984 Elo siirtyi koreografi Mats Ekin vaikutuksesta Ruotsin Riksteaternin alaiseen modernin tanssin Cullberg-balettiin. Sen jälkeen hän muutti vuosiksi 1990–2004 Alankomaihin Nederlands Dans Theatreen (NDT), jossa tanssiessaan hän alkoi perehtyä koreografiseen työhön muun muassa talon taiteellisen johtajan, tšekkiläisen Jiří Kyliánin, israelilaisen Ohad Naharinin, amerikkalaisen William Forsythen, brittiläisen Paul Lightfootin ja hollantilaisen Hans van Manenin työtä seuraten. Ryhmän piirissä Elo tutustui puolisoonsa Nancy Euverinkiin. 1990-luvulla erittäin kansainvälinen NDT nousi maailmanmaineeseen tuottamalla suuren määrän uusia tanssiteoksia. NDT:n aikana Elo oli mukana jokavuotisilla maailmankiertueilla.


title: Jorma Elo

text: Elo päätti aktiivisen 26 vuotta kestäneen tanssijanuransa 2004 tehtyään sen ohessa jo koreografioita vuodesta 2000 ja muutti pian työskentelemään osittain Yhdysvaltoihin, mutta asuu osittain edelleen myös Alankomaissa.


title: Jorma Elo

text: Jorma Elo työskenteli alkuun vapaana koreografina. 2006 hänet kutsuttiin Boston Balletin koreografiksi (Resident Choreographer). Vuoteen 2012 mennessä hän on tehnyt yli 50 tanssiteosta. Osa niistä on uusia koreografioita tunnettuihin balettimusiikkeihin ja librettoihin, kuten Igor Stravinskin "Pulcinella", osa täysin uusia, muun muassa Sibeliuksen musiikkiin. Hän on myös puvustanut teoksiaan ja suunnitellut niiden valaistuksia ja lavastuksia. Bostonin baletin ohella Elo on tehnyt koreografioita muun muassa Wienin valtionoopperan baletille, Stuttgartin baletille, New York City Balletille, American Ballet Theatrelle ja Tanskan kuninkaalliselle baletille. Keväällä 2012 hän valmistaa uutta teosta Bolšoin baletille.


title: Jorma Elo

text: Elo yhdistää klassisen taustan ja modernin tanssin. Hänen on sanottu korostavan urheilullisuutta ja dramatiikkaa, itse hän kertoo etsivänsä jatkuvasti kehon ja musiikin "primal contactia". Hän suhtautuu kriittisesti sellaiseen balettiorganisaatioon, joka lokeroi tanssijat ensitanssijoihin ja kuorolaisiin sekä vakioroolityyppeihin, ja pitää tarpeellisena mahdollisuutta tehdä monenlaisia tehtäviä sekä antaa ryhmän kaikille jäsenille vuorollaan mahdollisuuksia omintakeiseen työhön. Tanssijat luonnehtivat Eloa empaattiseksi ihmiseksi, jolla ei ole itsekorostuksen tarvetta eikä diivan elkeitä.


title: Jorma Elo

text: Elo on saanut useita palkintoja koreografina. Vuonna 2005 hän voitti Helsingin kansainvälisen balettikilpailun koreografipalkinnon. 2006 hän sai The Prince Charitable Trustin palkinnon ja Choo-San Goh -koreografipalkinnon. Houston balletille tehty ONE/end/ONE sai 2011 ensimmäisen myönnetyn Rudolf Nureyev Prize for New Dance.


title: Jorma Elo

text: Elo palkittiin vuonna 2011 arvostetulla Benois de la Danse -palkinnolla Moskovassa koreografioistaan teoksissa "Kesäyön unelma" ja "Slice to Sharp". Joulukuussa 2012 hänelle myönnettiin tanssitaiteen valtionpalkinto. Vuonna 2015 hän sai Pro Finlandia -mitalin.


title: Unelmavävyt

text: Unelmavävyt on suomalainen tanssi-iskelmä-yhtye. Yhtyeen läpimurto tapahtui vuonna 2004, jolloin se voitti SMORK-kilpailun eli tanssiorkesterien Suomen-mestaruuden ja pääsi sitä kautta "Kesäillan valssi" -ohjelmaan kesän vakioyhtyeeksi. Sen jälkeen yhtye on julkaissut levyjä ja tehnyt ison määrän keikkoja.


title: Pyhän Pietarin kirkko (Derby)

text: Pyhän Pietarin kirkko() on normanniaikainen kirkko Derbyssä, Englannissa. Sen arvioidaan rakennetun Edvard Tunnustajan aikana vuonna 1042 ja se mainitaan vuoden 1086 Domesday bookissa.


title: Pyhän Pietarin kirkko (Derby)

text: Oliver Cromwellin aikana kirkosta varastettiin tuoli, joka löytyi vuonna 1960 huutokaupasta, jolloin se saatiin takaisin kirkolle.


title: Nasima Razmyar

text: Nasima Razmyar (s. 13. syyskuuta 1984 Kabul, Afganistan) on suomalainen, afgaanisyntyinen sosiaalidemokraattinen poliitikko. Hän on Helsingin kaupunginvaltuutettu ja Helsingin apulaispormestari. Hänet valittiin eduskuntaan vuonna 2015, mutta tultuaan valituksi Helsingin apulaispormestariksi hän erosi edustajantoimestaan. Ennen kansanedustajuuttaan Razmyar toimi sosialidemokraattisen eduskuntaryhmän viestintäsihteerinä.


title: Nasima Razmyar

text: Razmyar puhuu darin kieltä. Hän valmistui ylioppilaaksi Töölön yhteiskoulusta vuonna 2004. Hän on suorittanut yhteisöpedagogin ja valtio-opin opintoja.


title: Nasima Razmyar

text:
Vuodet 2006–2007 Razmyar työskenteli Kansainvälinen siirtolaisuusjärjestön tehtävissä Tanskassa, minkä jälkeen hän on työskennellyt Mannerheimin Lastensuojeluliitossa ja Monika-Naiset liitossa maahanmuuttajia koskevissa tehtävissä. Vuonna 2010 Razmyar valittiin vuoden pakolaisnaiseksi perusteena tasa-arvon ja yhdenvertaisuuden edistäminen. Samana vuonna hän osallistui "Tanssii tähtien kanssa" -ohjelman viidennelle kaudelle, mikä herätti keskustelua Suomen afgaaniyhteisössä.
Kevään 2011 eduskuntavaaleissa Razmyar oli SDP:n ehdokkaana Helsingin vaalipiirissä ja ylsi varasijalle. Kesä–joulukuussa 2011 Razmyar toimi Mikael Jungnerin eduskunta-avustajana. Vuoden 2012 alusta alkaen hän on toiminut SDP:n eduskuntaryhmän poliittisena avustajana ja vuoden 2013 alusta SDP:n eduskuntaryhmän viestintäsihteerinä.


title: Nasima Razmyar

text: Razmyar valittiin vuoden 2012 kunnallisvaaleissa Helsingin kaupunginvaltuustoon . Hän oli SDP:n ehdokas myös vuoden 2014 eurovaaleissa, joissa sai . Razmyar oli ehdolla myös kevään 2015 eduskuntavaaleissa. Hän sai vaaleissa yhteensä ja tuli valituksi eduskuntaan. Razmyar erosi eduskunnasta kesäkuussa 2017 tultuaan valituksi Helsingin apulaispormestariksi, ja kansanedustajaksi hänen tilalleen nousi nousi Pilvi Torsti.


title: Nasima Razmyar

text: Razmyar avioitui toukokuussa 2015. Hän sai poikalapsen elokuussa 2016. Razmyarin isä Mohammed Daud Razmyar oli Afganistanin demokraattisen tasavallan Moskovan-suurlähettiläs. Perhe sai turvapaikan Suomesta vuonna 1993 sen jälkeen kun presidentti Mohammad Najibullah oli syrjäytetty.


title: Dihydroksiasetoni

text: Dihydroksiasetoni eli DHA eli 1,3-dihydroksiasetoni (CHO) on kaksi hydroksyyliryhmää sisältävä ketoni. Sitä voidaan pitää yksinkertaisimpana ketoosihiilihydraateista, ja se on niistä myös ainoa, joka ei ole optisesti aktiivinen. Yhdistettä käytetään muun muassa itsestään ruskettavissa voiteissa ja orgaanisessa synteesissä.


title: Dihydroksiasetoni

text: Dihydroksiasetonia voidaan tuottaa korkeassa paineessa ja lämpötilassa formaldehydistä. Tämän reaktion ongelmana on kuitenkin huono selektiivisyys, ja se vaatii kalliit turvalaitteistot. Tämän vuoksi yhdistettä tuotetaan pääasiassa mikrobiologisesti glyserolia hapettamalla. Mikrobiologisessa tuotannossa ongelmia ovat muun muassa hapetuksen vaatima suuri happimäärä, suuren glyseroli- tai dihydroksiasetonikonsentraation aiheuttama kasvun estyminen. Tämän vuoksi panosreaktorien lisäksi teolliseen valmistukseen on kehitetty puolipanosprosesseja, jossa glyserolia syötetään fermentointireaktoriin, kunnes haluttu dihydroksiasetonikonsentraatio on saavutettu, minkä jälkeen fermentointireaktori tyhjennetään. Dihydroksiasetoniin bioteknillistä tuotantoa on pyritty parantamaan geenitekniikan avulla ja tähän tarkoitukseen on tutkittu erityisesti "Gluconobacter oxydans" -bakteeria.


title: Dihydroksiasetoni

text: Dihydroksiasetonista voidaan tuottaa lääkkeitä ja muita hienokemikaaleja kuten fungisideja ja muovien pehmentimiä. Suurin käyttö on kuitenkin kosmetiikkateollisuudessa itseruskettavien voiteiden ainesosana. Yhdiste tuottaa ihoon ruskean värin reagoidessaan ihon keratiiniproteiinin aminohappojen kanssa. Reaktio on tyypiltään Maillard-reaktio. Dihydroksiasetonia sisältävät valmisteet saattavat aiheuttaa allergisen reaktion. Dihydroksiasetonin lisäksi voiteet voivat sisältää myös toista sokerimolekyyliä erytruloosia, jonka aiheuttaman rusketuksen kehittyminen kestää kuitenkin kauemmin.


title: Haaveilen

text: Haaveilen on laulaja-lauluntekijä Tonin vuonna 1990 julkaistu ensimmäinen sooloalbumi. Sen on tuottanut Jyrki Niemi Unitor Oy:n Poko Rekords -levy-yhtiölle.


title: Haaveilen

text: Albumi on äänitetty JJ-studiolla ja miksattu Finnvox-Studiolla helmikuussa 1990.


title: Haaveilen

text: Etukannen valokuvan on ottanut Jorma Rajamäki. Kannen on suunnitellut ja takakannen valokuvan ottanut Kari Lahtinen. LP-levyn kannen on valmistanut Uudenmaan Ammattipaino Ky.


title: Haaveilen

text: Albumin nimikappale on julkaistu myös kokoelmalevyllä "Suomirokkia II".


title: Haaveilen

text: Kappaleet on säveltänyt Toni Lähteenmäki, sanoittanut Toni Lähteenmäki ja Tuula Lehtinen sekä sovittanut Jyrki Niemi, ellei toisin ole mainittu.


title: Haaveilen

text: A-puoli


title: Haaveilen

text: B-puoli


title: Haaveilen

text: Kappaleiden julkaisuoikeudet omistaa Jee-Jee Music Oy.


title: Einari Lankinen

text: Einari Lankinen (1911 – 1997?) oli suomalainen Turussa asunut kirjailija.


title: Einari Lankinen

text: Lankisen kirjallinen tuotanto koostui runoista ja romaaneista. Hän teki myös sävellyksiä ja sanoituksia. Oman kertomansa mukaan Lankinen sairastui 1940-luvulla silmäsairauteen joka johti useita vuosikymmeniä kestäneeseen hoitokierteeseen. Lankinen pääsi julkaisemaan tuotantoaan vasta selvittyään tästä sairaudesta.


title: Einari Lankinen

text: Lankinen väitti kirjassaan "Olin takaa-ajettuna" että Yleisradio oli "salakuvauslaitteillaan" varastanut hänen käsikirjoituksiaan, sävellyksiään ja ideoitaan. Nämä oli sitten myyty Suomessa ja ulkomailla toimineille televisioyhtiöille, elokuvayhtiöille, kirjailijoille, muusikoille ja taiteilijoille jotka olivat sitten tuoneet ne julki omina luomuksinaan. Lankisen mukaan kaikki suomalaiset musiikintekijät Mikko Alataloa lukuun ottamatta olivat varastaneet sävellyksensä häneltä. Lankinen sanoi kärsineensä tämän toiminnan vuoksi vuoteen 1973 mennessä jopa 30 miljoonan markan tappiot ja hän kutsui Yleisradiota maailman suurimmaksi rikollisjärjestöksi.


title: Einari Lankinen

text: Useat Lankisen kirjoista olivat Turussa ja Naantalissa toimineiden "Pegasos-seuran" ja "Kansallis-mytologisen yhdistyksen" kustantamia. Näiden yhdistysten taustalla oli tunnettu uusnatsi Pekka Siitoin mutta Lankisen kirjoissa ei ollut vaikutteita Siitoimen ajatuksista.


title: Lauttasaaren metroasema

text: Lauttasaaren metroasema () on yksi vuonna 2017 valmistuneen Länsimetron metroasemista. Asema sijaitsee Helsingissä Lauttasaaren kaupunginosassa. Päivittäisiä käyttäjiä asemalla ennustetaan olevan noin 20 000.


title: Lauttasaaren metroasema

text: Aseman pääsisäänkäynti on kauppakeskus Lauttiksen yhteydessä ja toinen sisäänkäynti Gyldénintiellä. Molemmista lippuhalleista johtaa laiturialueelle kolmet liukuportaat ja kaksi vinohissiä. Nämä vinohissit ovat maailmankin mittakaavassa poikkeuksellisia, ja niitä löytyy myös Aalto-yliopiston, Koivusaaren, Helsingin yliopiston, Hakaniemen ja Sörnäisten metroasemilta.


title: Lauttasaaren metroasema

text: Asema sijoittui Helsingin seudun liikenteen vuoden 2019 maksuvyöhykeuudistuksessa Helsingin kantakaupungin kattavalle A-maksuvyöhykkeelle.


title: Johanna K. Design

text: Johanna K. Design valmistaa ekologisia ja kierrätyskelpoisia CE-merkittyjä leluja. Lelujen materiaaleista 80% on kierrätysmateriaaleja. Kaikki tuotteet valmistetaan Suomessa ja tuotannossa hyödynnetään lähellä tuotettuja materiaaleja. VALONIAn tiedotus- ja tapahtumaryhmä on myöntänyt Johanna K. Designille Ympäristöteko 2008 -kunniakirjan ekologisista ja eettisistä tuotantotavoista mielikuvitusta kiehtovien lelujen valmistuksessa.


title: Johanna K. Design

text: Johanna K. Design valmistaa lelujen lisäksi asusteita ja avaimenperiä. Jokaisella lelulla on nimi ja tarina. Johanna K. Designin leluja ovat mm. Pötkö-pantteri, Herra hirvi eläin, Kaula-aasi sekä Keijo nenä kaveri.


title: Bill Finger

text: Milton "Bill" Finger (8. helmikuuta 1914 – 18. tammikuuta 1974) oli yhdysvaltalainen sarjakuvien tekijä. Hän loi yhdessä Bob Kanen kanssa Batman-hahmon ja oli mukana kehittämässä sarjaa. Finger on valittu kuolemansa jälkeen kahteen sarjakuva-alan kunniagalleriaan, Jack Kirby Hall of Fameen 1994 ja Will Eisner Comic Book Hall of Fameen 1999.


Kirkon varhaiskasvatus on kirkon tekemää työtä alle kouluikäisten parissa. Suomen evankelis-luterilaisen kirkon varhaiskasvatusta toteuttavat paikallisseurakunnat ja kristilliset järjestöt. Kirkon varhaiskasvatuksen tavoitteena on tukea kodin kristillistä kasvatusta ja lapsen turvallista kokonaiskehitystä.


title: Suomen evankelis-luterilaisen kirkon varhaiskasvatus

text: Varhaiskasvatuksen toimintoja seurakunnissa ovat muun muassa päiväkerhotoiminta, erilaiset perhekerhot, pyhäkoulut, koululaisten aamu- ja iltapäivätoiminta, lapsille ja perheille suunnatut kirkkohetket ja jumalanpalvelukset, varhaisiän musiikkikasvatus, yhteydenpito lapsiperheisiin, lapsiperheille suunnatut tapahtumat sekä leiri- ja kesäkerhotoiminta. Kirkko tekee myös yhteistyötä yhteiskunnan varhaiskasvatuksen toimijoiden kuten päiväkotien kanssa ja tukee varhaiskasvatuksessa tapahtuvaa uskontokasvatusta.


title: Alexandra Stan

text: Alexandra Stan (s. 10. kesäkuuta 1989 Constanța, Romania) on romanialainen laulaja-lauluntekijä ja malli. Hänellä on levytyssopimus Ultra Recordsin kanssa.


title: Alexandra Stan

text: Stan julkaisi vuonna 2009 singlet "Show Me the Way" ja "Lollipop (Param Pam Pam)". Hänen kolmas singlensä, "Mr. Saxobeat" julkaistiin tammikuussa 2011. Se sijoittui monissa Euroopan maissa singlelistojen kärkisijoille. Ykköseksi se kipusi Italiassa, Tanskassa, Sveitsissä ja Itävallassa, sekä toiseksi korkeimmalle sijalle Norjassa, Suomessa ja Belgiassa (Vallonia). Myös mm. Espanjassa, Ruotsissa, Alankomaissa ja Ranskassa single on ollut top 10:ssä. Stanin seuraavana singlenä julkaistiin Euroopassa "Get Back (ASAP)". Kesäkuussa 2012 Stan julkaisi uuden kappaleensa "Lemonade", sekä musiikkivideon siihen.


title: Alexandra Stan

text: Stanin ensimmäinen albumi, "Saxobeats", julkaistiin syyskuussa 2011.


title: Alfred Bernhard Sarlin

text: Alfred (Alfrid) Bernhard Sarlin (2. joulukuuta 1860 Tuusniemi – 4. elokuuta 1919 Helsinki) oli suomalainen tilanomistaja, vapaa-ajattelija ja toimittaja. Hän käytti myös nimimerkkiä "Asa Jalas".


title: Alfred Bernhard Sarlin

text: Sarlinin vanhemmat olivat rovasti Bernhard Kristfrid Sarlin ja Amanda Lovisa Roschier. Hän kävi 1870–1875 Kuopion lyseota ja suoritti 1877–1879 Helsingin Polyteknillisen opiston alkuluokat. Sarlin valmistui agronomiksi 1881 Mustialan maanviljelysoppilaitokseta.


title: Alfred Bernhard Sarlin

text: Sarlin toimi vuoteen 1891 saakka maanviljelijänä pitäen vuokralla ensin Valkealan pitäjän kirkkoherran virkataloa ja sitten Jaalassa Purolan virkataloa. Hän oli 1891–1894 Porissa kaupungininsinöörin apulaisena ja kaupungin maiden kartoittajana. Sarlin oli tämän jälkeen 1896–1898 asioitsijana ja Wiipurin Sanomien toimittajana Viipurissa. Vuosina 1898–1900 Sarlin toimi Savonlinnassa ilmestyneen Savonlinna-lehden päätoimittajana.


title: Alfred Bernhard Sarlin

text:
Sarlin työskenteli sitten 1900–1901 kartoittajana Kymintehtaalla kunnes muutti Helsinkiin, jossa hän oli Työmies-lehden toimittajna 1902–1903 ja Työmiehen Illanvietto -nimisen kaunokirjallisen viikkolehden toimittajana 1902–1904. Sarlin erotettiin 1904 lehdestä sen laskeneen levikin ja Sarlinin kannattamien teosofisten ajatusten takia.
Tämän jälkeen Sarlin ryhtyi huonekalutehtailijaksi perustaen Helsinkiin 1904 "Helsingin Bambuputkihuonekalutehdas Hj. B. Sarlin" -nimisen yrityksen. Tehtaan nimeksi tuli 1911 "Korihuonekalutehdas" ja se oli toiminnassa kymmenkunta vuotta noin vuoteen 1914 saakka. Vuonna 1908 Sarlin perusti "Kustannusliike Tarmo" -nimisen kustantamon, joka julkaisi Sarlinin nimimerkillä "Asa Jalas" kirjoittamia teoksia, muun muassa yhdeksänosaisen "Keinottelu maailman herrana" -kirjasarjan, jossa hän arvosteli voimakkaasti valtiokirkkoa. Sarlin kirjoitti samalla nimimerkillä myös vapaa-ajattelijain Vapaa Ajatus -lehteen 1910–1916 useita kirjoituksia.


title: Alfred Bernhard Sarlin

text: Sarlinin kustantamo julkaisi 1909 Pjotr Kropotkinin teoksen "Hirmuvalta Venäjällä 1905–1909". Sarlin ja kirjan suomentaja Mikko Hyrskymurto joutuivat tämän vuoksi syytteseen majesteettirikoksesta. Turun hovioikeus antoi Sarlinille vapauttavan tuomion, mutta senaatti muutti vuonna 1913 päätöstä niin, että Sarlin tuomittiin 7 kuukauden vankeusrangaistukseen. Hän joutui lopulta olemaan Helsingin lääninvankilassa hieman yli neljä kuukautta joulukuusta 1914 huhtikuuhun 1915. Vankilakokemuksiaan Sarlin kuvasi nimimerkillä "Asa Jalas" kirjoittamassaan kirjassa "Ihmiskidutus 20:llä vuosisadalla. Vankilat".


title: Alfred Bernhard Sarlin

text: Sarlin joutui syytteeseen myös jumalanpilkasta "Keinottelu maailman herrana" -kirjasarjansa teosten takia. Turun hovioikeus tuomitsi hänet toukokuussa 1916 Jumalan ja hänen pyhän sanansa jatketusta pilkkaamisesta kuuden kuukauden vankeusrangaistukseen. Sarlin valitti päätöksestä senaattiin, ja asian käsittely oli vielä kesken kun Venäjällä puhkesi 1917 maaliskuun vallankumous. Senaatin päätöksellä marraskuussa 1917 syyte Sarlinia vastaan raukesi ja hän vapautui vankeusrangaistuksesta.


title: Alfred Bernhard Sarlin

text: Sarlin kuoli elokuun alussa 1919 pitkään sairastamaansa diabetekseen. Hänet on haudattu Mikkelin maaseurakunnan hautausmaalle (nykyinen Rouhialan hautausmaa).


title: Alfred Bernhard Sarlin

text: Alfred Bernhard Sarlinin veljiä olivat lehtori, kirjailija ja suomentaja Aron Josef Sarlin sekä horrossaarnaaja Helena Konttisen elämäkerran kirjoittaja rovasti Karl Kristfrid Sarlin.


title: Alfred Bernhard Sarlin

text:
Omalla nimellä:
Nimimerkillä "Asa Jalas":


title: Helsingin seurakuntayhtymä

text: Helsingin seurakuntayhtymä (, brändinimeltään Kirkko Helsingissä) on Helsingin alueen evankelis-luterilaisten seurakuntien muodostama yhtymä, johon kuuluu 18 suomenkielistä ja kolme ruotsinkielistä seurakuntaa. Helsingissä sijaitsevat ja valtakunnallisesti toimivat Olaus Petri församling ja Suomen saksalainen seurakunta eivät kuulu Helsingin seurakuntayhtymään.


title: Helsingin seurakuntayhtymä

text: Seurakuntayhtymän toimipaikka Seurakuntien talo sijaitsee Kalliossa Kolmannella linjalla (22b) ja sieltä löytyy mm. Keskusrekisteri, Hallinto- ja taloustoimisto, Viestintä, Kiinteistötoimisto ja Yhteinen seurakuntatyö.


title: Helsingin seurakuntayhtymä

text: Vuodenvaihteessa 2017 – 2018 helsinkiläisistä 53,1 prosenttia kuului Suomen evankelis-luterilaiseen kirkkoon.


title: Project Silence

text: Project Silence on suomalainen, vuonna 2008 perustettu industrial metallia soittava yhtye. Project Silence yhdistelee raskaita sekä melankolisia kitaroita synkkiin electro-industrial henkisiin syntikoihin. Yhtye sekoittaa monia elektronisen musiikin genrejä alternativeen ja metalliin luoden uudenlaista kokeellista metallia. Ajan kanssa yhtyeen musiikki on siirtynyt huomattavasti metallisempaan suuntaan.


title: Project Silence

text: Delacroix perusti Project Silencen virallisesti vuoden 2008 alussa. Tällöin yhtye oli vielä sooloprojekti ja tyyli enemmän industrialia ja aggrotechia. Myöhemmin samana vuonna yhtyeeseen liittyivät Silve R, J ja Mr. Sanderz.


title: Project Silence

text: 2009 Project Silence alkoi työstää levyä MC Raaka Peen kanssa Osasto-a:ssa. Joulukuussa yhtye julkaisi sivuillaan kappaleen "VOICES".


title: Project Silence

text: 2010 Yhtye julkaisi uutta materiaalia tulevalta levyltä.


title: Project Silence

text: Huhtikuussa 2011 yhtye julkaisi sivuillaan kappaleen "Castlevania II - Bloody Tears remix" ja samana vuonna toinen toukokuuta, The Radio Cafe ReverbNation Indie Music Countdown valitsi yhtyeen nettiradionsa soittoon.


title: Project Silence

text:
2012 alussa Sturmpanzerjäger liittyi yhtyeeseen. Project Silencen albumi 424 ilmestyi samana vuonna marraskuussa.Albumilla esiintyi vierailevia artisteja kuten Mc Raaka Pee (Stardancer (Raven’s whore) sekä Tuomas Yläkorhola (Pressure__Revolution, Alone (Crushed by Your Lies) ja My Reality). Joulukuussa 2012 Zware Metalen arvosteli 424 albumin
78/100 pisteellä.


title: Project Silence

text: Syyskuussa 2013 Project Silence valittiin yhdeksi kuukauden parhaista signaamattomista yhtyeistä About.comissa.


title: Project Silence

text: 2013 yhtye julkaisi remixin "Keeper (Disease remix)" kotisivuillaan. Samana vuonna yhtye siirtyi studioon nauhoittamaan singleä "One Way To Hell", jonka he julkaisivat joulukuussa 2013. Kesällä 2014 yhtye soitti Kuopio Rockcockissa.


title: Project Silence

text:
2015 yhtye aloitti toisen albumin nauhoitukset ja julkaisi siltä singlet "Flesh Of The God" 6 kesäkuuta ja "Infection" 24 joulukuuta. Maaliskuussa 2016 yhtye solmi maailmanlaajuisen sopimuksen amerikkalaisen Sliptrick Recordsin kanssa.
Helmikuussa 2017 yhtye avasi Melnā Piektdienassa Soilworkin ja Abortedin. Maaliskuussa Mr. Sanderz jätti yhtyeen ja myöhemmin yhtye ilmoitti uudesta kitaristista S. Lokakuussa yhtye teki viikon mittaisen kiertueen Venäjälle.


title: Project Silence

text: 2018 yhtye aloitti uuden levyn nauhoitukset ja julkaisi ”Infinity” EP:n Sliptrick Recordsin kautta syyskuussa. Yhtyeä lähti kolmen keikan Iso-Britannian mini-kiertueelle jonka lopetti Mammothfestiin Decapitatedin lämmittelijänä.


title: Vielä mummunakin sen muistat

text: Vielä mummunakin sen muistat on laulaja Gregerin vuonna 1977 julkaistu ensisingle. Sen on tuottanut Chrisse Johansson levy-yhtiölle Oy EMI Finland Ab. Gregerin esikoisalbumi on samanniminen kuin tämän singlen kääntöpuolen kappale, "Huulin hymyilevin". LP-levyn luettelotunnus on 9C 062-38266 ja tämän singlen 9C 006-38263).


title: Xtube

text: Xtube on kanadalainen pornograafista materiaalia tarjoava videonlevityssivusto, jonne käyttäjät voivat ladata täysi-ikäisille tarkoitettua videosisältöä. Palvelun käyttöehdoissa mainitaan, että käyttäjien tulee olla vähintään 18 vuotta täyttäneitä.


title: Xtube

text: Xtubessa vierailee päivittäin 4,5 miljoonaa uniikkia käyttäjää. Sivuston pääasialliset kilpailijat ovat PornoTube ja YouPorn. Erään miehen tiedetään tienanneen 1 300 yhdysvaltain dollaria sivustolle laittamillaan videoilla.


title: Patrice Carteron

text: Patrice Carteron (s. 30. heinäkuuta 1970) on ranskalainen jalkapallovalmentaja ja entinen puolustaja. Kesäkuusta 2018 lähtien hän on toiminut egyptiläisen Al-Ahlin päävalmentajana.


title: Patrice Carteron

text: Carteron aloitti pelaajauransa 1990 Stade Briochinissa, josta hän siirtyi 1992 Stade Lavallois’hon. Kahden hyvän kauden jälkeen Carteron siirtyi Stade Rennais'hen 1994 ja teki seurassa debyyttinsä Ranskan liigassa heinäkuun lopussa 1994. Carteron edusti Rennes'tä kolme kautta, kunnes siirtyi Olympique Lyonnais’hen. Hän pelasi Bernard Lacomben valmentamassa seurassa juuri ennen sen menestysdynastian alkua ja siirtyi kesällä 2000 arkkivihollisen AS Saint-Étiennen puolustukseen.


title: Patrice Carteron

text: Ensimmäinen kausi ASSE:ssa oli Carteron'lle vaikea ja kevään 2001 hän pelasikin lainalla englantilaisseura Sunderlandissa. Hän palasi lyhyen lainapestinsä jälkeen takaisin ASSEen, joka putosi kauden 2000–2001 jälkeen Division 2:een. Alempi sarjataso tarjosi Carteron'lle mahdollisuuden palata pelaavaan kokoonpanoon ja hän edustikin seuraa menestyksekkäästi seuraavat neljä vuotta. Kaudella 2003–2004 Carteron oli mukana juhlimassa Ligue 2:n mestaruutta ja paluuta liigatasolle. Kokenut puolustaja pelasi vielä kauden 2004–2005 ASSEssa, kunnes siirtyi Nationalissa pelanneeseen AS Cannesiin, jossa lopetti uransa vuonna 2007.Valmennusuransa Carteron aloitti AS Cannesin peräsimessä toukokuussa 2007. Ensimmäinen pesti jäi lyhyeksi, kun Stéphane Paillesta tuli valmentaja jo kesäkuussa. Paillen saatua potkut maaliskuussa 2008 palasi Carteron seuran peräsimeen. Hän valmensi seuraa kesään 2009 saakka, kunnes sai väistyä Albert Emonin tieltä.


title: Patrice Carteron

text: Carteron ei jäänyt kuitenkaan työttömäksi, vaan siirtyi jo kesäkuun lopussa 2009 sarjatasoa korkeammalla pelanneen Dijon FCO:n päävalmentajaksi. Ensimmäinen kausi toi Carteron'n miehistölle yhdeksännen sijan. Läpimurtonsa Carteron teki kuitenkin kaudella 2010/11 luotsaamalla Dijonin lopulta Ligue 2:ssa kolmanneksi ja historialliseen nousuun pääsarjatasolle.


title: Patrice Carteron

text: Carteron'n debyyttikausi pääsarjatasolla ei lopulta tuonut toivottua tulosta. Hyvän syyskauden jälkeen Dijon'n otteet liigassa heikentyivät ja lopulta joukkueen kausi päättyi murheelliseen 5–0 tappioon Stade Rennes'lle ja putoamiseen takaisin Ligue 2:een. Kauden jälkeen Carteron jätti tehtävänsä seuran päävalmentajana.


title: Patrice Carteron

text: Heinäkuussa 2012 Carteron siirtyi Malin maajoukkueen päävalmentajaksi. Hän vei Malin vuoden 2013 Afrikan-mestaruuskisoihin, jossa se saavutti pronssia voitettuaan Ghanan 3–1. Toukokuun lopussa 2013 hänestä tuli Kongon demokraattisen tasavallan pääsarjassa pelaavan TP Mazemben päävalmentaja. Hän valmensi Malin maajoukkuetta MM2014-karsintojen loppuun. Carteronin johdolla Mazembe voitti kaksi perättäistä Kongon mestaruutta. Vuonna 2015 joukkue eteni Afrikan Mestarien liigassa loppuotteluun. Kaksiosaisessa finaalissa Mazembe voitti USM Algerin yhteismaalein 4–1 ja voitti mestaruuden viiden vuoden tauon jälkeen. Tammikuussa 2016 kerrottiin, ettei Carteron jatka Mazemben päävalmentajana.


title: Patrice Carteron

text: Pian Mazembesta lähtönsä jälkeen Carteronista tuli Egyptin Valioliigassa pelanneen Wadi Deglan päävalmentaja. Carteronin johdolla Wadi Degla kipusi putoamiskamppailusta peräti neljänneksi jääden vain pisteen CAF Confederation Cupiin oikeuttavasta kolmossijasta. Hän teki jo maaliskuussa 2016 seuran kanssa kaksivuotisen jatkosopimuksen. Joukkueen peliesitykset vuonna 2016 jäivät kuitenkin odotuksia heikommiksi ja Wadi Degla erotti Carteronin marraskuussa 2016.


title: Patrice Carteron

text: Helmikuussa 2017 Carteron aloitti Saudi-Arabian Valioliigassa neljäntenä majailleen Al-Nassrin päävalmentajana. Carteronin johdolla Al Nassr paransi sijoitustaan pykälällä ja päätti kautensa kolmanteen sijaan. Toukokuun lopussa 2017 Carteron jätti Al Nassrin ja siirtyi Yhdysvaltojen USL-liigassa pelaavan Phoenix Risingin päävalmentajaksi.


title: Patrice Carteron

text: Kesäkuussa 2018 Carteron jätti Phoenixin ja siirtyi egyptiläisen Al-Ahlin päävalmentajaksi.


title: Nicolás de Jesús López Rodríguez

text: Nicolás de Jesús López Rodríguez (s. 31. lokakuuta 1936 Barranca) on katolisen kirkon 28. kesäkuuta 1991 nimitetty kardinaali. Hänet vihittiin papiksi 18. maaliskuuta 1961 ja piispaksi 25. helmikuuta 1978. Hänet nimitettiin San Francisco de Macorisin piispaksi vuonna 1978, ja hän siirtyi Santo Domingon arkkipiispaksi 1981. Vuonna 1982 hänestä tuli lisäksi Dominikaanisen tasavallan armeijan piispa.


title: Nicolás de Jesús López Rodríguez

text: Kardinaalina López Rodríguez osallistui vuoden 2005 konklaavissa uuden paavin valintaan.


title: Mizrahi

text: Mizrahi tai Mizrachi voi tarkoittaa:


title: Eye of the Tiger (täsmennyssivu)

text: "Eye of the Tiger" on vuoden 1982 kappale Survivorilta. Se voi tarkoittaa myös:


title: Gabonin taistelu

text: Gabonin taistelu (myös Librevillen taistelu) oli osa toisen maailmansodan Länsi-Afrikan sotaa, joka käytiin marraskuussa 1940. Taistelun tuloksena Ranskan päiväntasaajan Afrikka siirtyi Vichyn Ranskalta Vapaan Ranskan joukkojen valvontaan ja siten liittoutuneiden puolelle.


title: Gabonin taistelu

text: Kenraali Charles de Gaulle saapui Doualaan 8. lokakuuta 1940 ja julkisti 12. lokakuuta suunnitelmansa Ranskan päiväntasaajan Afrikan valtaamisesta. De Gaullen tarkoituksena oli käyttää aluetta Libyaan suunnatun hyökkäyksen tukialueena, minkä vuoksi hän teki tiedustelumatkan Tšadiin selvittääkseen alueen tilanteen.


title: Gabonin taistelu

text: Vapaan Ranskan joukot ylittivät 27. lokakuuta Ranskan päiväntasaajan Afrikan rajan ja ne valtasivat Mitzicin kaupungin. Vichyn varuskunta Lambarénéssä antautui 5. marraskuuta. Samanaikaisesti Vapaan Ranskan pääjoukot lähtivät de Gaullen ja Marie-Pierre Kœnigin johdolla Doualasta Ranskan Kameruniin, jossa niiden tavoitteena oli Libreville.


title: Gabonin taistelu

text: Britannian kuninkaallisen laivaston sluuppi "HMS Milford" upotti 8. marraskuuta Vichyn Ranskan laivaston sukellusveneen "Poncoletin". Koenigin johtamat joukot nousivat maihin Pointe La Mondahissa. Maihinnousseet joukot koostuivat Ranskan muukalaislegioona 13. kevyt prikaati, senegalilaisia ja kamerunilaisia joukkoja.


title: Gabonin taistelu

text: Seuraavana päivänä Doualasta ilmaan noussut Lysander kone pommitti Librevillen lentokenttää, jonka Koenigin joukot valtasivat. Vapaan Ranskan laivasto, johon kuului sluuppi Savorgnan de Brazza, upotti Vichyn laivaston sluupin Bougainvillen. 12. marraskuuta viimeiset Vichyn Ranskan joukot antautuivat Port Gentilissä ja kuvernööri Masson teki itsemurhan.


title: Gabonin taistelu

text: Pääosa Vichyn Ranskan sotilaista kieltäytyi liittymästä Vapaan Ranskan joukkoihin ja sen sijaan heidät sijoitettiin vankileirille Brazzavilleen Ranskan Kongoon.


Holding Onto Strings Better Left to Fray on Seetherin viides studioalbumi, joka julkaistiin 17. toukokuuta 2011. Albumin tuotti Brendan O’Brien.


title: Holding Onto Strings Better Left to Fray

text: Albumi nousi Yhdysvalloissa Billboard 200 -listan toiselle sijalle.


title: Mikään ei riitä

text: Mikään ei riitä on Kaija Koon albumi, joka julkaistiin vuonna 2002.


title: Mikään ei riitä

text: Kaikki kappaleet on säveltänyt ja sanoittanut Markku Impiö, ellei toisin mainita.


title: Country Song

text: Country Song voi tarkoittaa:


title: Viiden minuutin hiljaisuus

text: Viiden minuutin hiljaisuus on Kaija Koon albumi, joka julkaistiin vuonna 2004.


title: Viiden minuutin hiljaisuus

text: Albumin on masteroinut Svante Forsbäck.


title: Viiden minuutin hiljaisuus

text: Kaikki kappaleet on säveltänyt ja sanoittanut Markku Impiö sekä sovittanut Jesse Vainio ja Kalle Torniainen, ellei toisin mainita.


title: Joulukirkossa

text: Joulukirkossa on Kaija Koon albumi, joka julkaistiin vuonna 2005.


title: Shizugataken taistelu

text: Shizugataken taistelu () oli Japanin Sengoku-kaudella käyty taistelu Toyotomi Hideyoshin ja Oda Nobutakan kannattajien välillä.


title: Shizugataken taistelu

text: Toukokuussa 1583 Oda Nobunagan entinen kenraali Shibata Katsuie järjesti useita samanaikaisia hyökkäyksiä Hideyoshin kenraalien hallitsemiin linnoituksiin. Näihin hyökkäyksiin kuului Sakuma Morimasan yritys vallata Nakagawa Kiyohiden hallitsemaa linnaa, jonka puolustukset kuitenkin kestivät, vaikka itse Kiyohide menehtyi välikohtauksessa. Hyökkäyksen päätteeksi Katsuie käski Morimasaa vetää joukkonsa takaisin, sillä nämä olivat liian kaukana Katsuien omasta armeijasta. Morimasa ei kuitenkaan kuunnellut käskyjä ja leiriytyi suunnitelmanaan uusi hyökkäys. Morimasa uskoi paikalle kiirehtineen vastustajansa Toyotomi Hideyoshin olleen ainakin neljän päivän matkan päässä.


title: Shizugataken taistelu

text: Todellisuudessa Hideyoshin oli kuullut Morimasan hyökkäyksistä ja pakotti miehensä marssimaan yön yli onnistuen saapumaan Shizugatakeen puolentoista päivän sisällä. Sakuma komensi miestensä lopettamaan linnan piirittämisen ja valmistautumaan puolustautumaan, mutta Hideyoshi murtautui joukkojen puolustuksen läpi helposti. Hän pakotti Morimasan joukot perääntymään sekasortoisesti, ja jahtasi näitä Katsuien hallitsemaan Kitanoshon linnaan Echizenin provinssissa. Hideyoshin joukot valtasivat linnan, mutta Katsuie ehti sytyttää sen keskuksen palamaan, tappaa perheensä ja tehdä seppukun.


title: Shizugataken taistelu

text: Hideyoshin puolella taistelleet seitsemän kenraalia saivat taistelusta paljon mainetta ja kunniaa, ja heitä alettiin kutsua nimellä Shizugataken seitsemän keihästä. Näiden kenraalien joukossa oli Katō Kiyomasa, josta sittemmin tuli yksi Hideyoshin lähimmistä alaisista.


title: Àstrid Bergès-Frisbey

text: Àstrid Bergès-Frisbey (s. 26. toukokuuta 1986 Barcelona, Espanja) on espanjalais-ranskalainen näyttelijä. Hän on näytellyt muun muassa merenneito Syrenaa elokuvassa "" (2011).


title: Sam Claflin

text: Samuel George ”Sam” Claflin (s. 27. kesäkuuta 1986 Ipswich, Suffolk, Britannia) on englantilainen näyttelijä. Hänen tunnetuimpia roolejaan ovat Philip elokuvassa "" (2011), prinssi William "Lumikissa ja metsästäjässä" (2012), Alex elokuvassa "Love, Rosie" (2014) sekä Finnick Odair "Nälkäpeli"-elokuvasarjassa "Vihan liekeistä" (2013) alkaen. Hän esittää myös Will Traynoria vuoden 2016 elokuvassa "Kerro minulle jotain hyvää".


title: H-Hetki

text: H-Hetki on Kaija Koon kymmenes studioalbumi, joka julkaistiin 24. lokakuuta 2007. Radioiden musiikkitoimittajat valitsivat albumin marraskuun 2007 kuukauden levyksi.


title: Stephen J. Cannell

text: Stephen Joseph Cannell (5. helmikuuta 1941 Los Angeles, Kalifornia – 30. syyskuuta 2010) oli yhdysvaltalainen televisiotuottaja, kirjailija ja näyttelijä.


title: Irti (Kaija Koon albumi)

text: Irti on Kaija Koon yhdestoista studioalbumi, joka julkaistiin 17. marraskuuta 2010. Keväällä 2010 Kaija Koo vaihtoi levy-yhtiötä Bonnier Amigo Music Groupista rockyhtye Apulannan luotsaamaan Päijät-Hämeen Sorto ja Riistoon, joka toimi albumin julkaisijana. Apulannan laulaja Toni Wirtanen teki myös kappaleita albumille. Hänen lisäkseen lauluja kirjoitti Jippu, Markku Impiö, Hannu Korkeamäki ja Suurlähettiläiden laulaja-kitaristi Jussu Pöyhönen.


title: Irti (Kaija Koon albumi)

text: "Irti" menestyi kaupallisesti hyvin sijoittuen albumilistalla toiseksi. Sen ensisingle ”Vapaa” sijoittui sekä single- että latauslistalla ensimmäiseksi.


title: Irti (Kaija Koon albumi)

text: Albumi sai musiikkikriitikoilta pääosin positiivista palautetta. Ylen arvostelussa kappaleiden kritisoitiin olevan liian samankaltaisia artistin aiemman tuotannon kanssa, mutta arvostelijan mukaan kuunneltaessa ”korvaan tarttuu pääosin positiivisia asioita”. Desibeli.netin toimittaja Mika Roth antoi albumille neljä tähteä viidestä kirjoittaen, että uusi levy-yhtiö ja uudet lauluntekijät ovat tuoneet uutta energiaa Koolle. Keskisuomalaisen arvostelussa kirjoitettiin: ”Levy on näppärää poppia, mutta lopputulos on hieman epätasainen. – – Irti ei ole parasta Kaija Koota, mutta levyllä on puolensa ja hetkensä.”


title: Irti (Kaija Koon albumi)

text: Suomen musiikkitoimittajat valitsivat albumin vuoden 2010 toiseksi parhaaksi albumiksi, sen jäädessä Suvi Teräsniskan albumin "Rakkaus päällemme sataa" taakse.


title: Suomen parhaat (Kaija Koon albumi)

text: Suomen parhaat on Kaija Koon kokoelmalevy, joka ilmestyi vuonna 1994.


title: Amerikkalainen unelma

text: Amerikkalainen unelma on yhdysvaltalainen kansalliseetos, jonka mukaan maan kansalaisille taattu vapaus sisältää myös lupauksen mahdollisuudesta onnen tavoitteluun ja menestykseen. Yhdysvaltalainen historioitsija James Truslow Adams määritteli vuonna 1931 amerikkalaisen unelman näin: ”Elämän tulee olla parempaa ja rikkaampaa sekä täydempää jokaiselle, kykyjensä ja saavutuksiensa mukaisesti, riippumatta sosiaaliluokastaan tai niistä olosuhteista joihin on syntynyt.”


title: Amerikkalainen unelma

text: Amerikkalainen unelma saatetaan nähdä myös puhtaasti materialistisesta näkökulmasta. Tällöin ihminen työskentelee entistä enemmän ja kovemmin tavoitellessaan materialistista vaurautta, jättämättä itselleen aikaa nauttia siitä.


title: Amerikkalainen unelma

text: Amerikkalaisen unelman ajatus sisältyy myös Yhdysvaltain itsenäisyysjulistukseen, jonka mukaan ”kaikki ihmiset on luotu tasa-arvoisiksi” ja että ”heidän Luojansa on heille antanut tiettyjä rikkomattomia Oikeuksia ... näihin oikeuksiin kuuluvat Elämä, Vapaus ja Pyrkimys Onneen (Life, Liberty and the pursuit of Happiness)”.


title: When You’re Young (3 Doors Downin kappale)

text: When You're Young on yhdysvaltalaisen rockyhtye 3 Doors Downin singlejulkaisu vuodelta 2011, ja yhtyeen ensimmäinen single heidän viidenneltä studioalbumiltaan "Time of My Life". Single julkaistiin ladattavaksi iTunes-musiikkipalveluun 1. helmikuuta 2011, ja se on yhtyeen historian kymmenes singlejulkaisu, joka on saavuttanut Top 10-listasijoituksen Mainstream Rock Charts-singlelistalla.


text: Kappaletta käytettiin myös "SmackDown"-painija Edgen jäähyväisjaksossa, joka esitettiin televisiossa 15. huhtikuuta 2011. Edge joutui päättämään painiuransa hänelle diagnosoidun selkäytimen ahtauman myötä. Vamma oli saanut alkunsa vuonna 2003 Edgen niskavammasta.


title: Tuuleen piirretyt vuodet 1980–2000

text: Tuuleen piirretyt vuodet 1980–2000 on Kaija Koon kokoelmalevy, joka ilmestyi vuonna 2000.


title: Sukupuoli ja psykologia

text: Sukupuolen ja psykologian tutkimuksessa etsitään kognitiivisia ja käyttäytymisen eroja miesten ja naisten kesken.


title: Sukupuoli ja psykologia

text: Erään persoonallisuuspiirteitä analysoineen tutkimuksen mukaan miesten persoonallisuuksien erot naisten persoonallisuuksista ovat keskimäärin 2,71 kertaa suurempia kuin erot oman sukupuolen sisällä. Tämä viittaa siihen, että 90 % väestöstä omaa persoonallisuuden, jollainen on vain miehillä tai vain naisilla.


title: Sukupuoli ja psykologia

text: Aineistona tässä tutkimuksessa oli otos yhdysvaltalaisista (1993) 16PF-persoonallisuusluokituksen mukaan. Aiemmista tutkimuksista poiketen eri piirteiden toisiaan kumoava vaikutus oli eliminoitu metodologialla ja tarkemmalla jaottelulla (2012).


title: Sukupuoli ja psykologia

text: Tutkimuksen mukaan erojen suuruudet olivat seuraavat (alkupään luonteenpiirteitä sukupuoli ennustaa siis paremmin, viimeisiä akseleita huonosti):


title: Sukupuoli ja psykologia

text: Miehiin verrattuna naiset ovat keskimäärin yhteistyöhaluisia, hoivaavia, varovaisia ja emotionaalisesti vastaavia, miehet ovat enemmän kilpailullisia, itsevarmoja ja riskihakuisia. Tasa-arvoisemmissa ja rikkaammissa maissa nämä sukupuolierot ovat suurempia kuin perinteisissä yhteiskunnissa, vaikka vain edellisissä naiset kävisivät töissä. Eräs syistä voi olla, että aliravitsemus ja sairaudet vaimentavat maskuliinisuutta. Tutkijan mukaan nyky-yhteiskunta muistuttaa metsästäjä-keräilijäyhteiskuntaa enemmän kuin maatalousyhteiskunta, joka vaimensi luontaisia eroja.


title: Sukupuoli ja psykologia

text: Kun yhteiskunnasta tulee rikkaampi ja sukupuolten tasa-arvo lisääntyy, sukupuolten erot kasvavat, mitä on kutsuttu paradoksiksi. Tällöin naiset entistä harvemmin suorittavat tutkinnon luonnontieteessä, tekniikassa tai matematiikassa (STEM). Muuallakin maailmassa he ovat aliedustettuja STEM:ssä. Tutkimus myös löysi lähes kaikkialla maailmassa nuorista naisista samat akateemiset vahvuudet ja heikkoudet miehiin nähden, ja nämä erot vaikuttavat naisten STEM-suorituksia vastaan. Biotieteissä naiset ovat hyvin edustettuina, epäorgaanisissa luonnontieteissä heikosti, kuten fysiikassa ja tietotekniikassa.


title: Sukupuoli ja psykologia

text: Sukupuolinen tasa-arvo oli korkein Suomessa ja Norjassa (Global Gender Gap Index) ja näissä naisten osuus STEM-tutkinnoista on lähes alhaisin. Naisten osuus oli sitä korkeampi mitä vähäisempää tasa-arvo oli. Tasa-arvoisimmissa maissa naisilla oli tarkemmin samat mahdollisuudet kuin miehillä ja heitä myös kannustettiin STEM-aloille. Psykologian professorin mukaan rikkaissa maissa nainen voi valita minkä alan haluaa, köyhässä hänen ehkä pitää taloudellisista syistä valita STEM-ala.


title: Sukupuoli ja psykologia

text: Yhdysvalloissa insinööreiksi valmistuvista naisia on 20 %, insinööreinä toimivista 11 %, STEM-työntekijöistä 26 %. 12 % naiskandidaateista on STEM-pääaineesta mutta vain 3 % työskentelee STEM-alalla 10 vuotta valmistumisestaan. Naiset tienaavat STEM-alalla 33 % enemmän kuin vastaavat naiset muilla aloilla. Ero on suurempi kuin miehillä ja vastaavasti STEM-naiset tienaavat 92 % STEM-miesten palkoista, muilla aloilla naisten ansiot ovat 77 % miesten ansioista.


title: Sukupuoli ja psykologia

text: Miehiä on enemmän johtoasemissa kuin naisia. Sosiologi Steven Goldberg esittää, että miehellä on keskimäärin korkeampi motivaatio saavuttaa asema kuin keskimäärin naisella. Hänen mukaansa motivaatioon ja aggressiivisuuteen liittyvät sukupuolierot ovat sisäsyntyisiä.